
CAPITOLUL I 
OBIECTUL SI PROBLEMATICA SOCIOLOGIEI DREPTULUI 


Sociologia generalá. Ramuri ale sociologiei dreptului 


Chiar dacá nu se poate vorbi de un consens asupra adevárului sociologic, 
este valabilă afirmația cá sociologia este studiul relațiilor socio-umane sau, în 
termeni asemănători, este ştiinţa societăţii. Definirea sociologiei juridice are ca 
premisă necesară fixarea conceptului de sociologie. 

Sociologia reprezintă „studiul sistematic al societăţii, al grupurilor sociale şi 
al comportamentului uman”!. Într-o exprimare apropiată, sociologia studiază 
realitatea socială în întregul ei, dar se preocupă si de anumite părți, fenomene şi 
procese ale acestei realități, în multiplele şi variatele lor relații cu întregul. 
Sociologia, în general, este o ştiinţă relativ tânără, ale cărei începuturi se regăsesc 
în prima jumătate a secolului al XIX-lea şi sunt strâns legate de prefacerile de 
ordin economic, politic şi social. Scopul sociologului este de a realiza, prin 
utilizarea unor metode ştiinţifice, o abordare obiectivă şi neutră din punct de 
vedere axiologic, a realității. Obiectivitatea se raportează la o privire neafectată de 
propriile valori, credinţe sau preferințe ale cercetătorului, prin eliminarea 
elementului subiectiv. Neutralismul axiologic vizează realizarea evaluárilor 
dincolo de orice comandamente morale, politice sau de altă natură, care l-ar putea 
ghida pe sociolog (si care ar putea decurge, de pildă, din partizanatul față de un 


anume partid politic). 


! M. Agabrian, Sociologie generală, Institutul European, Bucureşti, 2003, p.12-13. 
? În acest sens, A. Mihu, Sociologia dreptului, Editura Argonaut, Cluj-Napoca, 1996, p.p.9-13. 


Domeniul de studiu al sociologiei este extrem de vast, astfel cá au apárut 
ramuri specializate ale sociologiei, care investigheazá in profunzime anumite 
aspecte ale vieții sociale. O enumerare care este departe de a fi exhaustivă, aduce in 
atenție sociologia politică, sociologia familiei, sociologia schimbării sociale, 
sociologia muncii, sociologia urbană, sociologia rurală, sociologia economică, 
sociologia educaţiei, sociologia comunităților, sociologia moralei, sociologia 
comunicaţiilor de masă, sociologia artei ş.a“. Nu în ultimul rând, sociologia 
dreptului este una dintre ramurile specializate ale sociologiei. 

Primul lucru care trebuie spus se referă la faptul că sociologia dreptului 
studiază dreptul, ca „ansamblu de norme instituite şi sancţionate de stat. Al doilea 
fapt ce se cuvine a fi menţionat este acela că sociologia priveşte dreptul ca pe o 
parte a realității sociale. Al treilea element ce specifică definiția sociologiei 
dreptului se referă la faptul că această disciplină nu-şi propune întotdeauna 
studierea dreptului în totalitatea lui, ci deseori doar unele aspecte ale acestuia (cum 
ar fi, legătura dreptului cu politicul, relaţia dreptului cu morala, delicventa juvenilă, 
criminalitatea, instituţia închisorii, influenţele socialului asupra rezolvării cazurilor 
de drept, legătura dintre drept, pe de o parte şi controlul social, pe de altă parte, 
legitimitatea normelor de drept în conştiinţa opiniei publice etc.) raportate şi ele la 


întregul realităţii sociale". 


TEME DE CONTROL 


1 Sociologia generală şi ramurile ei 
2. Sociologia dreptului 


3 A se vedea I. Mihăilescu, Sociologie generală, Editura Polirom, Iaşi, 2003, p.30. 
^ A. Mihu, op. cit, p.29-30. 


CAPITOLUL II 
STATUS, GRUP SI INSTITUTII 


Sociologia este stiinta care se ocupáde studiul societátii, implicit de formele 
de asociere umaná, de la cele mai simple (cum este familia) la cele care imbracá 
forme complexe (statul, natiunea). Sociologia priveste societatea ca sistem, care 


înglobează comunităţi sociale, structuri, instituţii şi grupuri sociale. 


Grupul 


Grupul este un termen care acoperă o realitate diversă. S-a menţionat în 
literatura de specialitate” că grupul este genul proxim pentru desemnarea unor 
formaţii de diferite mărimi: familie, grupă de studenţi, clasă de elevi, grup religios, 
comunitate etnică ş.a. Nota comună a tuturor grupurilor este interacțiunea şi 
comunicarea dintre membrii lor. De altfel, grupurile nu există în afara relationárii 
între indivizi. Din acest punct de vedere, facem diferenţa între grupurile sociale, 
care cunosc o minimă organizare şi simplele agregări umane, care pot uneori să 
interacționeze fără regularitate (de pildă, grupul de oameni care se pregăteşte să 
traverseze strada are un scop comun, dar odată acţiunea îndeplinită, fiecare merge 
în altă parte). 

În interiorul grupurilor sociale, indivizii deţin anumite statusuri şi joacă 
anumite roluri. 

Statusul reprezintă „poziția sau rangul unui individ în cadrul grupului sau ale 
unui grup în raport cu alte grupuri. Student, profesor, decan, polițist, medic, tată 
etc., sunt exemple de statusuri din structura unei societáti"?. În decursul vieţii, un 


individ deţine mai multe statusuri (unele sunt prescrise — în funcție de sex, de 


^M. Agabrian, Sociologie generalá, Institutul European, Bucuresti, 2003, p.153. 
ep Mihăilescu, Sociologie generală, Editura Polirom, Iaşi, 2003, p.101. 


vârstă, altele sunt dobândite, ca urmare a unei competiții sau a unei alegeri — 
profesor universitar, scriitor ş.a.). 

Rolul se referă la comportamentul pe care comunitatea îl aşteaptă de la 
individul care are un anumit status. Dacă „statusul este un ansamblu de privilegii şi 
îndatoriri, rolul este exercitarea acestor privilegii şi îndatoriri”. 

Grupurile sociale au o tipologie diversificată. Ne vom opri la acele diviziuni 
care credem că sunt relevante pentru buna înţelegere a fenomenului sociologic şi 


juridic. 


Grupurile de apartenenţă şi grupurile de referință. Apartenența la grup se 
dobândeşte prin naştere (familie); alegere (grupuri profesionale, politice); repartiție 
efectuată de persoane care au putere de decizie (grupuri formale). Această primă 
categorie se caracterizează prin participarea membrilor grupului la realizarea 
sarcinilor grupului, aspiraţiile şi idealurile comune. Apare astfel, „ca o necesitate a 
grupului față de membrii săi, cerința de conformare la normele şi principiile de 
grup, iar în caz contrar, grupul sancţionează indivizii care nu respectă această 
exigentá"?. 

Grupul de referință este „un grup social a cărui perspectivă este adoptată de 
un individ dat ca un cadru de referinţă pentru comportamentele şi atitudinile 
personale””. Grupul este, în acest caz, un standard spre care tinde individul. Spre 
exemplu, o persoană dintr-o universitate adoptă vestimentația celorlalți studenți, 


modul acestora de a-şi petrece timpul liber, comportamentul şi atitudinile 


10 A = $E BASS sa a 
acestora . Se înțelege că grupul de referință are o puternică influență asupra 


71, Mihăilescu, op. cit., p.106. 

3 M. Voinea, Sociologie generală şi juridică, Editura Sylvi, Bucureşti, 2000, p.72. 
? M. Agabrian, Sociologie generală... p.160. 

1° Ibidem, p.161. 


formării individului, care îi va adopta, într-o mai mică sau mai mare măsură, 
valorile şi standardele de conduită. 

Dintre grupurile sociale, o atenţie specială merită familia, căreia legiuitorul 
român i-a rezervat dispoziţii distincte în cadrul Codului familiei şi în legi speciale. 

Sociologic vorbind, familia este „grupul social fundamental, care asigură 
menţinerea continuității biologice a societăţii prin procreere, îngrijirea şi educarea 
copiilor, precum şi menţinerea continuității culturale prin transmiterea către 
descendenţi a limbii, obiceiurilor, modelelor de conduită”. 

Din punct de vedere juridic, familia cunoaşte două accepţiuni"”. În sens larg, 
ea îi include pe soţi şi pe descendenții lor minori. Lato sensu, este formată din soţi, 
copiii minori şi alte categorii de persoane cu care se află în relații de rudenie. 
Legea nu defineşte familia, dar cele mai multe prevederi legale vizează sensul 
restrâns al acesteia. 

Rolul familiei este delimitat de caracterele şi funcțiile acesteia, de 
determinarea drepturilor şi obligaţiilor soților, de stabilirea regimului juridic al 
bunurilor soților. 

Funcţiile familiei sunt: funcţia demografică, funcția educativă şi funcția 
economică. 

Funcţia demografică decurge din faptul că familia este o entitate biologică şi 
social-juridică alcătuită din două persoane de sex diferit — soții, uniti prin căsătorie. 
Societatea ar fi de neconceput în absenţa funcției de perpetuare a speciei. 

Funcţia educativă presupune formarea caracterului şi personalității copilului, 
cunoscut fiind faptul că părinții asigură caracteristicile ereditare şi mediul educativ. 
Dezvoltarea armonioasă are la bază atitudinea părinților, disciplina, formarea 


conştiinţei morale, iar Codul familiei este explicit în acest sens. Dreptul are şi rolul 


HM, Voinea, op. cit., p.73. 
12 A se vedea Al. Bacaci, C. Hageanu, V. Dumitrache, Dreptul familiei, Editura All Beck, Bucureşti, 2005, p.1. 


de a preveni acele comportamente ale părinților care contravin intereselor 
copilului, evoluției sale psihice, fizice şi intelectuale. Statul edictează norme 
juridice prin care impune organelor specializate ale statului să vegheze la 
desfăşurarea corespunzătoare a procesului educativ în familie. 

Importanța funcţiei economice variază de la o epocă istorică la alta. 
Actualmente, funcția economică se concretizează în interesele patrimoniale 
comune determinate de regimul juridic al comunității de bunuri a soților, în 
obligația legală de întreţinere între soţi, solidaritatea soţilor în sprijinirea materială 
acordată membrilor de familie aflați în incapacitate de a munci. 

Condiţiile de fond ale căsătoriei se referă la diferenţa de sex între viitorii 
soți; vârsta legală minimă pentru căsătorie (18 ani bărbatul, 16 ani femeia — cu 
dispensă, în condițiile legii, chiar 15 ani); consimțământul la căsătorie — actual, 
neviciat, simultan exprimat de ambii soți; comunicarea reciprocă a stării de 
sănătate. 

În categoria impedimentelor la căsătorie, Codul familiei include: rudenia de 
sânge, în gradul oprit de lege; rudenia rezultată din adopție; starea de tutelă (pe 
timpul tutelei este interzis a se căsători tutorele şi persoana minoră aflată sub tutela 
sa); statutul de persoană căsătorită a unuia dintre viitorii soţi; starea de alienatie sau 
debilitate mintală ori de lipsá temporară a discenământului. 

Condiţiile de formă sunt prevăzute în scopul încheierii unor căsătorii deplin 
valabile, evitarea căsătoriilor nesănătoase şi pentru asigurarea mijloacelor de 
dovadă a căsătoriei. Celebrarea căsătoriei are loc în fata ofițerului de stare civilă 
investit cu această competență. 

Efectele căsătoriei sunt diferite, după cum sunt în discuţie raporturile 
patrimoniale sau relațiile personale dintre soţi. Comunitatea de bunuri 


caracterizează regimul matrimonial, iar în cadrul raporturilor de ordin personal 


sunt reglementate obligatia de fidelitate, de sprijin moral, material, obligatii privind 
numele si domiciliul sotilor. 

Desfacerea căsătoriei urmează întotdeauna calea judecătorească şi se 
concretizează în divorț. 

Încetarea căsătoriei are loc prin moartea unuia dintre soţi sau declararea 
judecătorească a morţii unuia dintre soți. Dacă se constată, ulterior declarării 
judecătoreşti a morţii, că soţul declarat mort este în viaţă, iar între timp celălalt sot 
a încheiat o nouă căsătorie, prima căsătorie încetează pe data încheierii noii 
căsătorii. 

Filiatia rezultă din rudenia firească sau din adopție. Potrivit Codului 
familiei, rudenia firească se întemeiază pe faptul naşterii şi implică legătura de 
sânge dintre două sau mai multe persoane care au un ascendent comun. Adoptia 
are la bază actul juridic al adoptiei şi, în consecinţă, trebuie să respecte toate 


condiţiile de fond şi de formă pe care legea le prevede. 


Grupuri formale şi grupuri informale. În sânul oricărui grup coexistă 
raporturile oficiale, care se întemeiază pe legi, regulamente, decizii, cu aspectele 
nonformale, care se nasc în mod spontan, ca efect al interacțiunii între oameni. 
„Structura formală defineşte funcțiile în raport cu obiectivele generale ale grupului, 
obiective care se află la originea apariţiei structurii respective. Pe de altă parte, 
apariția unei structuri informale se datorează afectivității şi, de aceea, reprezintă 


modul de distribuţie a simpatiei şi antipatiei în grup””. 


'5M. Agabrian, op. cit., p.159. 


Institutii, organizatii formale, birocratii 


Instituțiile 
Etimologie: lat. 1. institutio - întemeiere, aşezare, obicei, regulă de 


comportament 2. institutiones — titlu dat de romani tratatelor lor elementare de 
drept 3. în limbaj comun — nuanţă iniţială juridică, se referă la organizaţii care au 
statut, reguli de funcționare stabilite stabilite prin regulamente, legi,etc. Sociologia 
studiază instituțiile sociale, dovedind interes pentru statusurile şi rolurile 
membrilor acestora. 

Termenul instituţie are mai multe acceptiuni, atât în limbajul ştiinţific, cât şi 
în cel cotidian. Literatura sociologică înţelege prin instituție socială „un sistem de 
relaţii sociale organizat pe baza unor valori comune şi în care se utilizează anumite 
procedee în vederea satisfacerii anumitor nevoi sociale fundamentale ale unei 
colectivităţi sociale”. 

Instituţiile au un scop definit prin nevoi şi valori comune. Atingerea scopului 
este subsumată desfăşurării unor activități, de către persoane care trebuie să se 
conformeze rolurilor instituționale stabilite. Scopurile comune sunt menite să 
asigure coeziunea membrilor instituției şi totodată, eficienţa instituției. 

- Instituțiile ca organizaţii formale (caracteristici) 

-  Birocraţiile (caracteristici — Weber, beneficii şi costuri) 

Doctrina a elaborat numeroase clasificări ale instituţiilor. Interesează, în 
acest cadru al discuţiei, instituţiile politice şi instituţiile juridice. 

Instituţiile politice au ca principal element puterea. Aceasta este folosită 
„pentru menţinerea şi consolidarea orânduirii respective, pentru asigurarea 
funcționării tuturor instituţiilor sociale, pentru menţinerea coeziunii sociale, pentru 


controlul comportamentului cetăţenilor şi prevenirea comportamentelor 


14 I, Mihăilescu, op. cit., p.175. 

nedorite”! 


. Mecanismele de formare a instituțiilor politice sunt deosebite pentru 
fiecare etapă istorică, fiind urmarea particularitátilor dictate de tipul de societate, 
clasele sociale si raporturile între clase. 

Instituțiile juridice asigură controlul social prin intermediul legilor. 
Elaborarea si aplicarea legilor este însoțită de un sistem de sancțiuni care previne 
comportamentele antisociale. Eficiența controlului exercitat de instituțiile juridice 
depinde de „gradul de armonizare a normelor si sanctiunilor lor cu normele si 
sancțiunile impuse de celelelte instituții sociale. Eficiența este scăzută dacă 


normele juridice intră în contradicție cu normele politice, morale sau culturale" ^, 


TEME DE CONTROL 

Definiti grupul social. Familia ca grup social 
Status şi rol. Definire 

Grupuri de apartenenţă şi grupuri de referință 
Grupuri formale şi grupuri informale 


Instituţii politice şi instituţii juridice 


Pan EP dec ee cite 


Birocratiile 


'5 Ibidem, p.181. 
181. Mihăilescu, op. cit., p.182. 

CAPITOLUL IIl 
CONFORMITATE, NONCONFORMITATE, CONDUITĂ ILICITÁ 


Termenul ilicit evocá ceea ce este interzis, in afara legii, ceea ce contravine 
prescriptiilor normative. Din punct de vedere juridic, orice atingere adusă unei 
norme de drept, cuprinsă în acte normative sau în acte de aplicare a legii, edictate 
de autorităţile publice, este faptă ilicită. Sfera ilicitului, astfel conceput, este foarte 
largă. De asemenea, gravitatea faptelor prin care se încalcă normelor ce ocrotesc 
valori sociale, este diferită. Sunt motivele pentru care apare necesitatea 
sistematizării faptelor ilicite în funcție de anumite criterii. 

Îndeobşte, faptele ilicite sunt grupate, din perspectiva specialiştilor dreptului, 
în patru categorii: infracțiuni, contravenţii, abateri disciplinare şi delicte civile. 
Pentru o bună înţelegere a acestor termeni, se impune o succintă caracterizare a 
fiecăruia dintre aceştia. 

Infractiunea este, potrivit definiției oferite de Codul penal, fapta care 
prezintă pericol social, săvârşită cu vinovăţie şi prevăzută de legea penală. Imediat, 
este necesară precizarea că infracțiunea este unicul temei al răspunderii penale. 
Valorile a căror atingere atrag pedeapsa pentru fapte calificate infracțiuni sunt 
statul, suveranitatea, independența, suveranitatea, unitatea statului, proprietatea, 
persoana, drepturile acesteia, întreaga ordine de drept (prin ordine de drept 
înțelegem totalitatea normelor juridice active la un moment dat, indiferent de 
ramura de drept căreia îi aparţin). Enumerarea este exemplificativă şi se păstrează 
la nivel de generalitate, în ideea că în partea specială a Codului penal şi în legi 
penale speciale vor fi detaliate diferitele categorii de infracțiuni. 

Nu orice violare a ordinii de drept atrage însă răspunderea penală. În 


termenii Codului penal, legea este singura care stabileşte ce fapte constituie 

infracțiuni, pedepsele care se aplică şi măsurile care se pot lua în cazul comiterii 
acestora. De exemplu, faptele sunt descrise în Codul penal în detaliu, arătându-se 
în ce constau si care este pedeapsa legală (delapidare, furt, înşelăciune, omor s.a.). 
Calificarea acestor fapte ca având pericolul social al unei infracțiuni porneşte de la 
anumite elemente, cum sunt: modul de comitere a faptei (acţiune sau inactiune; pe 
timp de noapte, prin cruzimi, două sau mai multe persoane); rezultatul dăunător 
produs prin fapta ilicită, subiectul care acționează, locul comiterii faptei. 

Infractiunile sunt faptele care prezintă cel mai înalt grad de pericol social, 
întrucât aduc atingere celor mai de preţ valori ale omului. În raport de acest 
criteriu, se poate afirma că celelalte fapte ilicite prezintă pericol social mai redus. 
Principalul element care indică gradul de pericol social este sancţiunea pe care 
legea o instituie pentru fiecare categorie de fapte în parte. Chiar enumerarea 
Codului penal cuprinde expunerea infracțiunilor în funcție de gravitatea lor, 
pornind de la valoarea cea mai de pret (pornind de la cel mai înalt grad de pericol 
social) şi terminând cu valorile mai puţin importante (grad de pericol social mai 
redus). 

Contravenţia este o faptă care prezintă un grad de pericol social mai redus 
decât infracțiunea, este comisă cu vinovăţie şi este reglementată în dispoziţiile 
actelor normative, altele decât cele penale. Domeniul ilicitului contraventional face 
obiectul principal de studiu al dreptului administrativ. 

În genere, contraventiile sunt descrise în concret, în norma juridică ce le 
sancţionează şi prezintă, la rândul lor, o mare varietate. De regulă, sancţiunea 
pentru contravenţii este amenda, în coditiile în care aceste fapte pot fi săvârşite atât 
de persoane fizice, cât şi de persoane juridice. 

Abaterea disciplinară constă în încălcarea, cu vinovăţie, de către cel încadrat 
în muncă, indiferent de funcția sau postul pe care îl ocupă, a obligaţiilor care îi 


revin în temeiul contractului de muncă. Prin intermediul reglementării abaterilor 

disciplinare, Codul muncii vizeazá asigurarea ordinii si disciplinei in procesul 
muncii. În principiu, în contextul relaţiilor de muncă, respectarea ordinii si 
disciplinei apare ca o obligaţie de serviciu pe care persoana şi-o asumă odată cu 
încheierea contractului individual de muncă. 

Abaterea disciplinară constă într-o acțiune sau inactiune care contravine 
obligațiilor de serviciu, stipulate în legi, decrete-legi, regulamente de ordine 
interioară, contractul colectiv de muncă, normele referitoare la protecţia muncii ş.a. 

Delictul civil este o acţiune sau inactiune prin care se aduc prejudicii unei 
persoane sau bunurilor acesteia, dacă sunt întrunite anumite condiții prevăzute de 
legea civilă. Codul civil este principala lege care reglementează nu numai cazurile 
în care o persoană răspunde pentru fapta propie, dar şi situaţiile în care se 
angajează răspunderea pentru faptele prejudiciabile ale altor persoane ori pentru 
prejudicii cauzate de lucruri sau de animale. 

Dacă fapta dăunătoare are ca temei actul juridic încheiat prin acordul 
părților, acţionează regulile răspunderii contractuale. Ori de câte ori nu este în 
discuţie un contract, prejudiciul va fi reparat pe teren delictual (extracontractual). 
TEME DE CONTROL 

1. Conformitate şi nonconformitate 


2. Conduita ilicitá. 

CAPITOLUL IV 
RÁSPUNDERE SOCIALÁ SI RÁSPUNDERE JURIDICÁ 


Ín societatea actualá, problema ráspunderii se pune acut si este strict 
dependentă de evoluţia societății şi a mentalitátii indivizilor care o compun. 
Desfăşurarea optimă a relațiilor dintre oameni, conducerea socială, activitatea 
diverselor organe şi instituții implică instituirea unui sistem adecvat de sancțiuni, 
fără deosebire de domeniul în care intervin faptele ilicite. 

Răspunderea socială are în vedere comportamentul pe care îl adoptă 
indivizii, din mai multe variante posibile, potrivit teoriei determinismului social. 
Conduita aleasă generează anumite reacţii, în funcție de respectarea sau, 
dimpotrivă, ignorarea normelor sociale. Răspunderea socială se întemeiază pe o 
atitudine activă şi vizează, în ultimă instanţă, sancţionarea socială a acţiunii sau 
inactiunii alese de individ, în ipoteza în care există o neconcordantá între conduită 
şi prescriptiile sociale. 

Formele ráspunderii sociale sunt multiple, in functie de natura normelor 
sociale încălcate. Vorbim, în acest sens, de răspundere politică, Juridică, morală, 
etică sau civică. Ceea ce particularizează răspunderea juridică este împrejurarea că 
aceasta sancţionează încălcarea normei de drept. 

Răspunderea socială este contextul în care îşi găseşte realizarea răspunderea 
juridică; răspunderea socială este genul proxim, iar răspunderea juridică reprezintă 
diferenţa specifică. 

Literatura de specialitate operează atât cu termenul de răspundere, cât şi cu 
cel de responsabilitate. În general, sunt utilizați ca expresii sinonime, ambii având 
sensul de obligaţie care decurge din normele instituite în colectivitate la un 


moment dat, norme care prevăd sarcina îndeplinirii unor acțiuni sau abtinerii de la 

săvârşirea altora, sub sancţiunea reparării prejudiciului cauzat persoanelor fizice ori 


persoanelor juridice. 


Răspunderea juridică 


Răspunderea juridică este un complex de drepturi şi obligaţii care se nasc în 
urma săvârşirii unei fapte ilicite şi care reprezintă cadrul în care intervine 
constrângerea de stat. Conţinutul raportului juridic de constrângere constă în 
dreptul statului de a exercita constrângerea şi dreptul persoanei de a fi supusă 
numai unei anumite forme de constrângere, în limitele prevăzute de lege. 

Principiile recunoscute ale răspunderii juridice sunt: principiul răspunderii 
pentru fapte săvârşite cu vinovăţie, principiul răspunderii personale, principiul 
justei sancţiuni, celeritatea tragerii la răspundere. 

Normele juridice se numără, fără dubiu, între normele esențiale care 
reglementează comportamentul uman. Aceasta întrucât sunt susceptibile de a fi 
aduse la îndeplinire prin intermediul forţei coercitive a statului. Statul este 
subiectul care prin normele de drept pe care le elaborează şi le sancţionează, 


reglementează conduita indivizilor în toate categoriile de relații sociale. 


TEME DE CONTROL 
1. Infractiuni, contraventii, abateri disciplinare si delicte civile 
2. Ráspunderea socialá — definire, forme 


3. Ráspunderea juridicá 

CAPITOLUL V 
AUTORITÁTI, INSTITUTII SI FUNCTII PUBLICE 


Art.l al Constituţiei decreteazá cá România este stat national, suveran şi 
independent, unitar si indivizibil. Statul este persoaná juridicá de drept 
international public si este, în acelaşi timp, instituția politică prin intermediul 
căreia se exercită puterea suverană asupra unui teritoriu dat şi a unei populații. 
Statul este un instrument de conducere şi organizare socială, care apără interesul 
general al societăţii, întâi de toate, prin intermediul dreptului. Sintagma frecvent 
utilizată „stat de drept” se referă la suveranitatea legii, respectarea drepturilor şi 
libertăţilor fundamentale şi nonintervetia statului in prbleme de ordin privat. 

Parlamentul este organul reprezentativ suprem al poporului român şi unica 
autoritatea legiuitoare a țării. Parlamentul are competență materială generală, în 
sensul că în sfera sa intră orice probleme de interes general; el deține monopolul 
elaborării şi adoptării legilor, cu posibilitatea de a abilita Guvernul, pe perioade 
determinate, să adopte ordonanţe ce ulterior sunt supuse aprobării parlamentare. 

Parlamentul României este alcătuit din Senat şi Camera Deputaţilor. 
Membrii acestora sunt aleşi pentru un mandat de 4 ani, prin vot universal, egal, 
direct şi secret, liber exprimat potrivit legii electorale. Regimul alegerii 
parlamentarilor este de esența democrației reprezentative. Parlamentul 
funcționează pe principiul autonomiei regulamentare (fiecare cameră are propriul 
regulament), financiare (bugetul fiecărei camere intră în componenţa bugetului de 
stat) şi instituționale (aparatul de lucru al Parlamentului este o structură 


administrativă aparte). 

Ín cadrul Parlamentului sunt adoptate trei tipuri de legi: constitutionale (de 
revizuire a Constituţiei), organice (expres prevăzute de legea fundamentală) şi 
ordinare (legi care nu intră în primele două categorii). 

Curtea Constituţională are rolul de a fi garantul supremației Constituţiei. 
Judecătorii Curţii au un mandat de 9 ani; trei judecători sunt numiţi de Camera 
Deputaţilor, trei de Senat şi trei de Preşedintele României. 

Guvernul are rolul primordial în sfera activităţii executive. Conform 
programului de guvernare acceptat de Parlament, Guvernul asigură realizarea 
politicii interne şi externe a țării şi exercită conducerea generală a administrației 
publice. Guvernul este alcătuit din prim-ministru, miniştri şi alti membri stabiliti 
prin lege organică. 

Justiţia se realizează prin Înalta Curte de Casaţie şi Justiţie şi prin celelalte 
instanţe judecătoreşti stabilite de lege. Justiţia este unică (activitatea de judecată se 
înfăptuieşte după aceleaşi coduri şi legi pe întreg teritoriul țării şi după acelaşi 
sistem; puterea judecătorească este unică); impartialá (fiind realizată de autorități 
neutre, acestea nu trebuie să aibă nici un interes particular, concret, în procesul pe 
care îl judecă; neutralitatea exclude părtinirea sau respingerea față de una din 
părti); egală pentru toti (principiul egalității în fata legii şi autorității se aplică şi în 
proces, părțile având regim egal de tratament). 

Judecătorii sunt independenţi şi se supun doar legii. În judecarea pricinilor, 
judecătorii nu pot primi ordine, instrucțiuni, indicaţii, sugestii privind soluția pe 
care o vor pronunța. Aceste principii protejează justitiabilii contra abuzurilor 
puterii publice. 

Înalta Curte de Casaţie şi Justiţie asigură interpretarea şi aplicarea unitară a 
legii de către celelalte instante juecátoresti, potrivit competenţei sale. 

În activitatea judiciară, Ministerul Public reprezintă interesele generale ale 


societății şi apără ordinea de drept, precum şi drepturile şi libertăţile cetățenilor. 

Ministerul Public îşi exercită atribuţiile prin procurori constituiți în parchete, in 
condițiile legii. Parchetele funcționează pe lângă instanţele de judecată, conduc şi 


supraveghează activitatea de cercetare penală a poliției judiciare. 


TEME DE CONTROL 


1. Rolul Parlamentului şi al Guvernului României 
2. Puterea judecătorească 


3. Rolul Ministerului Public 

CAPITOLUL VI 
DEVIANTÁ SI DELINCVENTÁ 


Devianta 


Conduitele deviante sunt actiuni sau inactiuni dezaprobate de un segment 
mare de oameni. Aprecierea unui anume comportament ca fiind deviant presupune 
raportarea la reguli, norme, traditii, obiceiuri care guverneazá viata socialá. Per a 
contrario, orice comportament deviant nu este conform cu asteptárile si normele 
care funcționează în societate la un moment dat. Esenţa problemei deviantei se 
găseşte in relaţia acţiune umană — ordine normativá". Conformarea defineşte 
atasamentul la valori determinate, in timp ce devianta priveste ignorarea normelor 
care ocrotesc valorile respective. 

Comportamentul deviant „este un comportament atipic, care încalcă normele 
sociale recunoscute şi violează aşteptările instituţionale, intrând în cconflict cu 
standardele acceptate în cadrul unui grup sau sistem social, atât din punct de 
vedere social cât şi cultural" ?. Devianta se deosebeşte de starea de anormalitate, 
care se referă la incapacitatea individului, confirmată medical, de a se adapta la 
exigenţele vieţii sociale şi de a-şi exercita corespunzător rolul social. 

Sociologia deviantei porneşte de la premisa că nici o conduită nu este prin ea 
însăşi deviantă, ci dobândeşte această calificare „în raport cu normele sau valorile 
grupului de referință, care impun standardele de apreciere şi legitimitate pentru 
actele şi comportamentele socialmente acceptabile sau indezirabile. În acest sens, 
devianta nu este echivalentă cu absența normelor (anomia sau dezorganizarea 


socială), ci cu adoptarea unor norme incompatibile cu standardele de moralitate, 


" M. Agabrian, Sociologie generală, Institutul European, Bucureşti, 2003, p.181-183. 
18 Ibidem, p.183. 

normalitate sau raționalitate ale societății în ansamblul ei, cu modul cultural 
dominant (sociotipul sau personalitatea de bază), dar compatibile cu cele valorizate 
pozitiv de un anumit grup social (subcultură) definit prin caractere culturale 
distincte", 

Doctrina considerá cá devianta poate fi privitá sub douá aspecte: negativ (ca 
abatere de la norme) si pozitiv (ca transgresiune repetatá a anumitor norme, ceea ce 
atrage atenția societății asupra reexaminării normei si eventualei schimbări a 
acesteia). Caracterizată în acest mod, devianta promovează conformitatea socială si 
pune problema îmbunătăţirii normative, în funcție de schimbările intervenite în 
diferite sectoare ale societăţii. Devianta apare, sub aspect pozitiv, ca supapă de 
siguranţă pentru nemulţumirile sociale: este preferabil ca indivizii să încalce unele 
reguli şi valori sociale decât să atace. În acest mod, se eliberează presiunile 
exercitate asupra ordinii sociale şi se previne acumularea unor nemulțumiri 


excesive”. 


Teorii despre devianță 


Devianta este un fenomen complex, care îşi găseşte explicațiile ştiinţifice în 
tezele elaborate în decursul evoluţiei omenirii. În general, curentele de opinie care 
s-au aplecat asupra comportamentului deviant şi-au propus să explice de ce anumiţi 
indivizi, priviţi in particular, devin devianti şi de ce devianta urmează uneori 


modele precise de conduită. 


Teoria psihologică a fost exprimată în mai multe variante. Una dintre cele mai 


cunoscute aparține lui Sigmund Freud şi afirmă existența unui conflict la nivel 


19 M. Voinea, Sociologie generală şi juridică, Editura Sylvi, Bucureşti, 2000, p.151. 
? A. Mihu, op. cit., p.182. 

mental, provenit din porțiuni ale inconstientului^'. Copilul isi reprimá prin 
socializare impulsurile fundamentale (mai ales libido-ul), pentru a se conforma 
exigentelor societátii in care tráieste. Impulsurile respective se exteriorizeazá in 
forma diferite, cele mai frecvente fiind complexul Oedip^ si complexul 
Electra”. 

Într-o altă variantă a teoriei psihologice (susținută de Franz Alexander si 
Wlliam Healy) motivațiile actului deviant sunt în număr de patru: 
„Supracompensarea față de un sentiment de inferioritate (individul fură ca 
reacție fatá de un puternic sentiment de inferioritate, faptul oferindu-i 
sentimentul tonic de bravadá si duritate bărbătească); reacție fatá de mama lui, 
care i-a oferit fratelui o dragoste mai mare si nu lui; recompensarea directă a 
tendințelor de dependență printr-o existență fără griji în închisoare (individul igi 


MES . : A A d R € T! 
recompensează visele infantile, vegetative şi paradisiace de trai fără griji)”. 


Teoria evaluativă porneşte de la definirea comportamentului normal şi a 
anormalitátii. Sub aspect statistic, normalitatea desemnează ceea ce este firesc, 
obişnuit, mediu, anormal fiind orice deviază în mod marcant de la medic. 
Patologic vorbind, normalitatea este o funcționare relativ normală a 
organismului, iar anormalitatea este o deviatie periculoasă de la această 
normă”. 

Teoria comportării subnormale operează cu trei grupe în care sunt incluşi 
indivizii subnormali, în funcție de gradul de inteligență şi măsura în care 
reuşesc să facă față cerințelor sociale. Din această perspectivă, teoria face 


diferență între persoanele care nu reuşesc să se îngrijească de nevoile fizice 


?! Pentru explicații de detaliu, a se vedea A. Mihu, op. cit., p.184. 

” Băiatul doreşte moartea tatălui, pe care e gelos în raporturile de iubire cu mama. 
?5 Fata doreşte moartea mamei, pe care e geloasă în raporturile de iubire cu tatăl. 
* A. Mihu, op. cit., p.185. 

? Ibidem, p.186. 

comune, nu pot asimila nici cel mai simplu limbaj (idioţi); persoanele care au 
tulburări de înfăţişare, sunt imbátrániti precoce, dar pot duce o viață normală 
dacă sunt educați (cretini); persoanele care ating stadiul dezvoltării 
corespunzătoare vârstei de 3-7 ani (imbecili)”€. Subnormalii nu reuşesc să se 
ridice la cerințele unora dintre normele sociale, sunt incomplet socializati, in 


acest sens ei fiind devianti. 


Teoria comportării psihotice are in vedere persoanele care au comportamente 
bizare, adesea periculoase pentru ei şi cei din jur — dezorientare, confuzie, 


inadaptare afectivă şi socială, tendinţe de suicid ş.a. 


Teoria nevrozelor susţine ideea că persoanele afectate de nevroză au dificultăţi 
de adaptare la real. Nevrozele sunt maladii ale personalităţii care îşi au originea 


în conflicte intrapsihice care conduc la perturbarea conduitei sociale”. 


Teoria biologică promovează teza că unii oameni se nasc criminali şi prezintă 


semne fizice particulare prin care pot fi recunoscuți. 


Teoria defectelor ereditare şi biologice pleacă de la observaţia că moştenirea 
genetică este preponderentă în înclinația unor indivizi spre comiterea faptelor 


ilicite. 


Teoria anomiei. Într-un articol publicat în anul 1938 Robert Merton avansează 


explicația delicventei pe baza unei interpretări originale a noțiunii de anomie, 


” Ibidem, p.186-187. 
*7 A. Mihu, op. cit., p.188 

inițiată de E. Durkheim“ . Anomia este „societatea care manifestă o perturbare a 
ordinii colective, o incetare temporará a actiunii acesteia asupra indivizilor, 


77? Anomia, care este 


stare care impiedicá controlul social al comportamentelor 
consecutivá adesea unor schimbári rapide, se caracterizeazá prin dezorganizarea 


structurii sociale existente la un moment dat. 


Teoria etichetării este o abordare care sugerează cá o persoană sau un act 
devine deviant atunci când eticheta de deviantá a fost aplicată de alti oameni şi 
a avut succes. Etichetarea ca devianti alterează imaginea şi biografia celor in 
cauză, îi marginalizează, îi stigmatizează şi îi obligă să stea alături de alti 
devianţi”. În acest fel, sancţiunile nu îşi îndeplinesc funcţia educativă, ci 


favorizează un comportament indezirabil. 


Delincventa 


Delincvenfa poate fi privitá ca o formá particulará a deviantei sociale, care 
constá in incálcarea normelor care cad sub incidenta Codului penal sau a legilor 
penale speciale. 

Dacă faptele sunt săvârşite de minori, suntem în prezența delincventei 
juvenile. 

Distingem, în raport cu vârsta minorilor care săvârşesc fapte penale, trei 
categorii: 

- minorii care nu au împlinit 14 ani nu răspund penal. Legea instituie 
prezumția absolută a lipsei discernământului în ceea ce priveşte fapta comisă 


şi urmarea acesteia; 


28 A se vedea A. Ogien, Sociologia devianfei, Editura Polirom, Iaşi, 2002, p.104, 
? M. Agabrian, Sociologie generală...., p.187. 
? A. Mihu, Sociologia dreptului..., p.205. 

- minorii între 14 şi 16 ani răspund din punct de vedere penal dacă se 
dovedeşte prin expertiză medico-legală că au avut discernământ la data 
comiterii faptei; 

- minorii care au împlinit 16 ani răspund penal (legea stabileşte în sarcina lor 
prezumția cá au operat cu discernământ). Per a contrario, dacă se dovedeşte 
prin expertiză că au acţionat fără discernământ, nu li se vor aplica sancțiunile 
prevăzute de lege. 

Studiile sociologice au evidențiat faptul cá familia delincventului juvenil 
este, de regulă, o familie cu părinți „severi, respingători sau indiferenți şi rareori 
capabili de sentimente, de încurajare şi de afecțiune, care neglijează sau bat 
copiii, sunt exagerati în solicitarea disciplinei şi rareori desfăşoară o îndrumare 
consistentă în rândul copiilor lor. În plus, asemenea părinţi sunt ei înşişi 
nefericiti, nesiguri pe ei, incapabili să facă față corespunzător cerinţelor vieţii şi 
să ofere copiilor lor asemenea calităţi pe care ei să le admire şi copieze. Aceşti 
părinți manifestă o tendință de separare şi formează deseori o familie 
nefericită””!. 

În mod sintetic, s-a arătat că tipurile de delincventi sunt: 

- tipul impulsiv, incapabil de control, care acționează sub imperiul 
momentului, fără să gândească; 

- tipul narcisiv, care se concentrează doar asupra propriei persoane, se 
consideră jignit şi porneşte de la ideea că singurul mod de recâştigare a 
respectului de sine este răzbunarea pe cei care l-au jignit; 

- tipul gol emotional — singuraticul lipsit de sentimente; 

- tipul deprimat, care are drept motor al conduitei faptul că doreşte eliberarea 


de conflictele cu propriul sine. 


31 A. Mihu, Sociologia dreptului, Editura Argonaut, Cluj-Napoca, 1996, p.211-212. 
? Ibidem, p.212. 

TEME DE CONTROL 
1. Definiti devianta şi delincventa 


2. Teorii despre deviantá 

CAPITOLUL VII 


CONTROLUL SOCIAL 


Orice tip de societate dispune de modalităţi de promovare a valorilor proprii, 
de influențare şi determinare a membrilor săi să îi respecte normele. Noţiunea 
de control social desemnează „ansamblul de mijloace, mecanisme sau instituţii, 
de natură psihologică, socială, culturală, juridică ori politică prin intermediul 
cărora orice societate impune membrilor săi exigenţele respectării ordinii 
sociale si morale. În esenţă, controlul social se referă la toate procesele sociale 
folosite să minimizeze devianta de la normele sociale". 

Tehnicile controlului social“ sunt directe — manipularea ideologică si 
culturală, în scopul socializării persoanelor capabile să respecte ordinea socială 
— şi indirecte, realizate prin intermediul instituţiilor: familie, şcoală etc. 

Enumerăm, în cele ce urmează, principalele pârghii care concură la 


realizarea controlului social, aşa cum apar acestea în literatura străină de 


specialitate”. 


Pedeapsa este unul dintre cele mai eficiente mijloace prin care se poate ajunge 
la reducerea deviantei. Se apreciază că pedeapsa acţionează ca un factor 
reductor, întrucât cei pedepsiţi pentru săvârşirea unor fapte vor fi descurajati să 
repete actele antisociale. De altfel, sistemul de drept român conferă pedepsei nu 


numai un rol represiv, dar şi o funcție preventivă. 


3 M. Agabrian, op. cit., p.200. 
?' Ibidem. 
? A. Mihu, op. cit., p.224-226. 

Devierea este o metodá prin care persoanele deviante sunt plasate in programe 
speciale, in condiţiile legii (de exemplu, includarea în programe a 
consumatorilor de droguri). Principala motivatie a acestei másuri ar fi evitarea 
populárii in exces a locurilor de detentie si degrevarea rolului instantelor de 


judecată. 


Dezincriminarea constă în scoaterea de sub incidenţa legii şi a sancţiunilor 
penale a acelor fapte antisociale a căror comitere nu se soldează cu victime. 
Este o tendință manifestată în diverse ţări, faţă de prostituție, homosexualitate, 
beţie în public, jocuri de noroc ş.a. Nu trebuie să pierdem din vedere riscul 
dezincriminării unor fapte, care deşi nu fac victime, prezintă un pericol social 


ce justifică uneori incriminarea lor ca infracțiuni. 


TEME DECONTROL 
1. Controlul social 


2. 'Tehnici ale controlului social 

CAPITOLUL VIII 


SOCIETATE, CULTURĂ, PERSONALITATE 


Personalitate şi cultură 
În contextul culturii contemporane, în abordarea unor probleme de 


antropologie şi sociologie a personalităţii trebuie să menţionăm, de la bun început, 
cel puțin două mari dificultăți: literatura de specialitate a abordat în ultimele 
decenii, cu multă pertinentá această problematică, ajungând uneori la soluţii 
contradictorii; mai mult decât în alte domenii teoretice, cei care abordează 
problemele umanismului, ale personalității umane în contextul uneia sau alteia 
dintre culturi, sunt mereu dependenţi de sistemele axiologice ale acestora. În al 
doilea rând, dificultatea teoriilor despre umanism constă în însăşi structura 
dinamică şi contradictorie a realității cercetate; structură care se schimbă de la o 
epocă la alta, de la o societate la alta şi, chiar în cadrul aceleiaşi societăți; cultura 
este un fenomen de o deosebită complexitate, influenţat de structurile sociale, de 
actorii societăţii din care face parte, iar, la rândul său, cultura influențează aceste 
elemente. O asemenea corelație se evidențiază si în actuala tranziție spre 
modernitate şi eficiență a societăţii româneşti, tranziție generată de una dintre cele 
mai sângeroase revoluţii antitotalitare. 

Constienti de dificultățile semnalate, considerăm că reluarea şi continuarea 
discuţiei privind rolul personalităţii umane, al omului nou, în contextul culturii 
răspunde unor necesităţi teoretice, unor cerințe practice stringente, reclamate de 
perioada de tranziţie de la totalitarism la democrație. 


Ne propunem să prezentăm sintetic rolul şi locul personalității umane în 

contextul culturii contemporane, abordând cele două concepte în corelaţie, pe baza 
convingerii exprimate anterior că individul, în special în condiția lui potențială şi 
realizată — de personalitate umană, este elementul fundamental care determină 
funcționarea sistemului complex de idei şi obiecte create pe care îl numim cultură, 
atât sub forma ei materială, cât şi spirituală. În acelaşi timp, considerăm necesar să 
amintim că există o continuitate a culturii universale în care se înscriu culturile 
naționale urmând un anumit determinism al dezvoltării şi, de ce nu, chiar al 
stagnării, motiv pentru care e necesar să semnalăm şi aceste linii de continuitate şi 
demarcaţie. În acest sens, credem că, în primul rând, trebuie să ne referim la cele 
trei mari caracteristici ale secolului trecut, şi, poate, şi ale celui în care intrăm: 
revoluția tehnico-stiintificá şi informaţională, lichidarea sistemelor totalitariste, 
accentuarea problemelor sociale şi culturale legate de lumea a treia, de explozia 
demografică a acesteia. 

Adevărul că omul este un produs şi un creator al condiţiilor sociale devine 
din ce în ce mai evident pentru tot mai multi cercetători din domeniile socio- 
umane. Problema "condiţiei umane" a devenit un leit-motiv ce depăşeşte sfera 
discuţiilor dintr-un singur domeniu. Ştiinţele economice, tehnologia, biologia, 
genetica, sociologia, psihologia, etnologia şi multe alte domenii particulare de 
cunoaştere simt tot mai mult, şi nu doar azi, nevoia să introducă în problematica 
proprie această coordonată. De aceea, simţea nevoia, D.D. Roşca, ca în abordarea 
problemei raportului stiintá-filosofie, să se refere expres la o asemenea coordonată: 
"să precizăm — dacă mai e nevoie — că înţelegem aici prin "condiţia umană" nu 
numai condiția unei fiinţe economice şi politice care luptă alături de semenii săi 
pentru libertatea sa socială şi politică şi pentru apărarea demnităţii sale, ci înțelegem 
mai cu seamă condiția omului, fiinţă spirituală, creator de valori spirituale şi capabil 


să transforme cu ajutorul acestora realitatea ce-l priveşte, s-o umanizeze, 

transfiguránd-o' ^^. 


Definirea prin creatie, transformare si transfigurare presupune raportarea la 
acțiune, în sensul cá omul nu-şi poate dobândi adevărata sa condiție în afara 
practicii complexe sociale, religioase, familiale, în ultimă instanță în afara 
înrădăcinării în obiectivitate. Corelat cu acest concept, problemele civilizaţiei 
contemporane readuc mereu în discuție omul, "esența umană”. Ea se manifestă 
prin determinatii istorice concrete şi este valabilă în funcție de acestea. Observatia 
este pertinentă în sensul în care omul devine astfel perfectibil, în măsura în care 
însuşi simţul social este perfectibil. 

Va fi epoca noastră capabilă să realizeze un asemenea deziderat milenar? se 
întreabă multi cercetători aflați pe pozițiile unor ideologii diferite. Răspunsurile 
"da" şi "nu" sunt aproape la fel de frecvente, astfel cá, în ansamblul ei, cultura 
contemporană prezintă tabloul unei ciudate îmbinări de optimism şi pesimism. 
Oricum, numeroşi filosofi şi sociologi evidenţiază că aceste împrejurări duc la 
intensificarea gradului de socializare, deci implicit la accentuarea pozitivă a 
integrării, "Socializarea extensivă şi intensivă a vieții este astăzi un fapt peste care 
nu se poate trece. Nu poate fi explicată societatea pornindu-se de la individ; trebuie 
explicat individul pornindu-se de la societate, pentru a putea surprinde apoi 
relaţiile complexe dintre aceşti doi termeni". Socializarea este un proces prin care 
societatea "transmite bagajul existent noilor generaţii, pretinzându-le un anumit 
comportament - considerat normal în respectiva cultură. Totodată, socializarea este 
şi procesul determinant în formarea personalităţii şi a identităţii de sine." ? 


In condiţiile epocii noastre, orientarea spre creşterea economică, eficienţă, 


rentabilitate şi bunăstare se evidențiază, concomitent, cu o confruntare acută 


% D.D. Roşca, Știință si filosofie, în: "Oameni şi climate", Editura Dacia, Cluj, 1971, p. 205. 

? A. Roth, Individ, colectivitate, societate, în "Sociologie generală", Editura Ştiinţifică, 1968, p. 97-98. 

38 Traian Rotariu, Petru Iluţ, Socializare şi educaţie, în Sociologie (coordonatori: Traian Rotariu, Petru Ilut), Editura 
Mesagerul, Cluj-Napoca, 1996, p.91. 

privind rolul şi menirea filosofiei şi a altor discipline socio-umane, în special în 
ceea ce priveşte tendința de scientism şi dezideologizare. De asemenea, s-a extins 
câmpul conceptual şi problematic al filosofiei, antropologiei, sociologiei etc. în 
funcție de noile probleme care frământă lumea contemporană. Semnalăm doar 
câteva din aceste noi direcții: problemele filosofice ale ştiinţei şi tehnologiei; noile 
perspective ale raportului om-societate-natură; corelarea problemelor filosofice ale 
ştiinţelor naturii şi ale celor socio-umane; dimensiunile uriaşe ale acțiunii umane 
asupra naturii şi mediului; relația politică-ştiință, impactul psihosociologiei, 
culturologiei, a unor ştiinţe de graniță, etc. 

În orice caz, se evidentiau încă din secolul trecut, câteva trăsături pregnante 
pe care dezvoltarea tehnico-stiintificá le-a imprimat omului contemporan: a) efecte 
asupra conştiinţei oamenilor; b) schimbări în produsele activității umane; c) 
evoluția rapidă a cerinţelor oamenilor; d) modificări importante în lumea valorilor 
ştiinţifice şi artistice; e) accentuarea orientării spre cercetarea viitorului”. În aceste 
şi alte asemenea direcţii trebuie să vedem actualmente şi orientarea progresului 
uman contemporan. În acelaşi timp, se constată, că in reflectiile privitoare la acest 
progres, din ce în ce mai multi autori, introduc în referirile lor nota de creativitate, 
de creaţie“, pe care o avem în vedere şi noi în formularea distinctiei dintre 
persoană şi personalitate. 

Pe un asemenea fond, în dezbaterile contemporane nu lipsesc semne de 
exclamare în favoarea pesimismului. Referindu-se la literatură, de pildă, R.M. 
Alberes, constată cá se produce o disonantá între om şi viaţă, manifestată în forme 
pe care noi le-am putea numi patologice: e vorba, în primul rând, de o 


conştientizare a contradictiilor, manifestată în sentimentul de spaimă şi nelinişte — 


? Vezi Gáll Ernó, Creativitatea intelectuală şi revoluţia stünfifico-tehnicá, în: "Viitorul social", nr.2/1974. 

? Vezi, de exemplu, M. Ralea, Explicarea omului, în Scrieri, vol.I, Editura Minerva, Bucureşti, 1972; A. Roth, 
Omul multidimensional, Editura Politică, Bucureşti, 1975; G. Hălăşan, Personalitatea umană, Editura Ştiinţifică şi 
Enciclopedică, Bucureşti, 1976; Marin Aiftincá, Valoare şi cultură în orizontul modernităţii, Editura Cantes, 1998, 
şi alţii. 

falimentul unor initiative, refuzul conventiilor fárá a le inlocui cu solutii pozitive, 
nesinceritatea, eliberarea uneori nefastă a imaginaţiei şi a instinctelor, recurgerea la 
magie, sentimentul ridicolului^'. Spiritul contemporan, în modificările pe care le-a 
realizat, schimbă profund "viziunea noastră despre lume şi conştiinţa ce o avem 
despre noi înşine", crede G. Picon. Autorul intuieşte în aceste schimbări "o 
mutație fără precedent" ^. Ea ar consta în asocierea tuturor indivizilor într-o istorie 
comună şi în faptul că această asociere afectează toate aspectele realității şi toate 
domeniile spiritului. Referirile pe care G. Picon le face la situaţia omului într-un 
context alienat şi alienant sunt revelatoare pentru marea parte a culturii 
contemporane: omul, anonim în anonimatul vieţii — arată autorul — şi-a pierdut 
integrarea naturală în mijlocul unei societăți organice, bazate pe tradiție, se 
produce în afara miturilor, a ritualului, a iluziilor; legendele au murit fiind înlocuite 
de o "viaţă inautenticá, conştiinţă nervoasă, conştiinţă bolnăvicioasă, conştiinţă 


vinovatá" ^ 


. Unii teoreticieni explicá aceste fenomene prin discrepanta de ritm ce 
apare între dezvoltarea tehnico- ştiinţifică şi acela al valorii umane propriu-zise”. 

O serie de autori raportează condiția umană contemporană la fenomenul 
privării de libertate, a înlocuirii libertátii reale cu iluzia libertății. Libertatea devine, 
astfel, necesitate necunoscută, individul reducându-se la condiția de element 
manipulat; exercitarea voinţei sale este iluzorie - arată H. Kolt - într-o societate în 
care manipulatia şi comunicarea devin mijloace hotărâtoare de exercitare a 
puterii“. 

Poate că observaţia lui Marx privitoare la condiția existențială practică, 


procesuală a omului, "curățată" şi de determinismul materialist exagerat, nu ar 


^' R.M. Albérés, L'aventure intelectuelle du XX siècle, Edition Albin Michel, Paris, 1969, p. 182, 202. 

42 G. Picon, Panorama des ideés contemporaines, Edition Gallimard, Paris, 1968, p. 9. 

% G, Picon op.cit., p. 11. 

^ qG. Picon, op.cit., p. 25. 

^ Vezi C. Baroni, Révolution scientifique-technique et nouvel Humanism. Pour une éducation permanent, 
Synthéses, Bruxelles, nr. 233, 1965, p. 23-38. 

+ H, Kolt, Freiheit und Manipulation, In: Weg un Ziel, Wien, 26, nr. 4, 1969, p. 216-222. 

trebui exclusă total in constituirea unei teorii a personalității şi determinarea 
ştiinţifică în cadrul acesteia a conceptului de personalitate. "Omul" lui Marx este 
concret, rezultat al procesului de creaţie şi autocreatie, a cărui esenţă constă în 
ansamblul relaţiilor sociale. Deci, a studia omul înseamnă a studia societatea. 
Legătura organică între individ şi existenţa socială se realizează prin cultură, ca 
totalitatea produselor activităţii umane, materiale şi nemateriale, a valorilor şi 
modalitátilor de comportare obiectivate şi acceptate de anumite colectivități, 
transmise altor colectivităţi şi generaţiilor următoare”. 

Personalitatea se naşte, se structurează şi se afirmă în şi prin cultură. Ceea ce 
este apa pentru peşte, este cultura pentru fiintarea personalității. "A discuta despre 
cultură şi despre personalitate înseamnă, într-un sens, a opera o falsă dihotomie şi a 
pune o falsă problemă. Se poate susține, pe de o parte, că cultura se exprimă prin 
comportamentul şi atitudinea persoanelor şi cá ea nu există independent de 
indivizii care o determină; pe de altă parte, că personalitatea este ceea ce este în 
virtutea proceselor de culturalizare şi că conceptul personalității reprezintă, cel 
puţin în parte, rezultatul culturii ambiante"*. 

Orice individ se formează şi se manifestă într-un mediu, care în cea mai mare 
parte este determinat cultural, iar din multitudinea de factori care concură la 
formarea personalităţii, cultura se detaşează ca un element primordial. 

Din nevoia de a explica influenţa culturii asupra formării individului, s-a 
născut încercarea psihologiei sociale de a opera cu socialul şi psihicul, formând 
TOTUL omogen prin medierea culturii. 

În "Fundamentul cultural al personalităţii”, Ralph Linton? lasă posibilitatea 


consensului asupra următoarelor concluzii: 


47 Conceptul "cultură" e definit aici in sens larg. Vezi: Szczepanski, Noţiuni elementare de sociologie, Editura 
Ştiinţifică, Bucureşti, 1972, p.64. 

^ Otto Klineberg, Psychologie sociale, Tome II, Paris, 1959, p. 403-404. 

? Ralph Linton, Fundamentul cultural al personalității, Editura Ştiinţifică, Bucureşti, 1968, p. 154. 

- normele de personalitate diferá de la o societate la alta; 

- membrii fiecărei societăți vor prezenta întotdeauna variații individuale 
considerabile în ceea ce priveşte personalitatea; 

- cea mai mare parte a aceloraşi tipuri de personalități pot fi găsite în toate 
societățile. 

Tipul personalității de bază diferă de la o societate la alta. 

O ereditate cu multe elemente comune pentru două sau mai multe societăți nu 
duce cu necesitate la norme de personalitate asemănătoare. Personalitatea se 
imbogáteste cu sute de calități, fără a pierde nimic din ceea ce a fost. Deci devine 
mai complexă, mai originală, mai bogată. 

În interior, fiecare este un unicat psihologic (intelectual şi afectiv). Din 
unicitatea activității fiecărui om rezultă personalitatea. 

Ross Stagner” sustine că oamenii sunt încadraţi într-o matrice de forţe 
sociale şi instituționale. Personalitatea lor nu poate fi studiată separat de lumea 
care îi înconjoară şi îi influențează. Ca atare, la baza formării şi manifestării 
personalităţii stă mediul cultural, în interiorul căruia rolul principal în procesul 
educării îl joacă oamenii şi bunurile cu care individul în formare intră în contact. 

Cultura face parte din însăşi realitatea socială. În concordanţă cu alte opinii, 
Achim Mihu consideră că realitatea socială, în ansamblul ei, este constituită din 
trei nivele, strâns legate între ele; personalitatea socială, acţiunea socială şi 
societatea în sens larg, ca sistem social care include si cultura." Având în vedere 
tendinţele actuale din multitudinea punctelor de vedere cu privire la părțile ce 
compun societatea, ca sistem social, Achim Mihu arată, că în cadrul orientării de 
extindere a numărului de părți ce constituie sistemul social, "Lista standard 


cuprinde două genuri majore, fiecare, având subdiviziunile lui. Este vorba de 


5 Ross Stagner, Psychology of Personality, 1937. 
51 Vezi Achim Mihu, Introducere în sociologie, Editura Dacia, Cluj-Napoca, 1992. 

52 ^ ic fă TAE 
"^" [n acelaşi timp, se subliniază 


împărțirea sistemului social în cultură şi societate. 
că: "deşi pot fi disociate teoretic, ele se află în mod practic strâns interrelate. O 
societate nu poate exista fără cultură, tot astfel cum o cultură nu poate exista fără o 
societate". Spre deosebire de limbajul comun, folosirea termenului de cultură în 
sociologie este mult mai largă, "incluzând un întreg mod de viaţă al societăţii. În 
acest sens oricine si orice participant la viața socială este un produs cultural 
(subl.autorului). Pentru sociolog, cultura înseamnă toate produsele la creaţia si 


"S*(subl. autorului) 


folosinţa cărora participă întreaga societate. 

Omul nu se raportează pasiv la cultură, numai atitudinile active novatoare 
față de lumea înconjurătoare — arată Al. Tănase, în Introducere în filosofia 
culturii”? — fie că este vorba de sfera economică, a politicii, a artei, a ştiinţei, 
atitudini caracterizate prin spirit critic şi constructiv, pot genera fapte de cultură 
care să-i ajute pe oameni să cunoască mai bine lumea în care trăiesc şi pe ei înşişi. 

Individul acumulează cultură, se formează într-un spaţiu cultural determinat 
şi are capacitatea să utilizeze achiziţiile culturale într-un mod creator, devenind, 
astfel, el însuşi creator de cultură. 

Prin actul de creaţie culturală, personalitatea umană se obiectivează. Ea 
contribuie la îmbogățirea şi transformarea mediului cultural care a modelat-o. 

Viaţa individului dobândeşte valoare numai "punându-se în serviciul culturii”. 
"Valorile sociale sunt culturale, întrucât se reglementează după acest ideal total 
cultural". Personalitatea socială dă expresie, în plan actional, subordonării 
scopurilor parțiale faţă de un scop unic, infátisándu-se ca mijloc pentru idealul 
cultural, adică pentru "societatea culturală": "ori de câte ori omul îşi exercită 


efortul său asupra lui însuşi, se vorbeşte de cultură, ori de câte ori modifică lumea, 


? Achim Mihu, Sociologia dreptului, ediţia a IV-a, revăzută şi adăugită, Editura Argonaut, Cluj-Napoca, 2000, p.22. 
? Idem, Antropologie culturală, Editura Napoca Star, Cluj-Napoca, 1999, p.98. 

* Idem, Sociologia dreptului, p.22. 

55 Vezi: Al. Tănase, Introducere în filosofia culturii. Valoare, cultură, civilizaţie, Editura Ştiinţifică, Bucureşti, 
1968. 

$ qs v A156 
se vorbeşte despre civilizatie"". 


Dacă relaţia dintre cultură şi natură vizează geneza şi evoluţia istorică a 
culturii, raportul dintre cultură şi personalitate pune în lumină structuri socio- 
culturale legate de comportamentul şi personalitatea umană. Impactul culturii 
asupra personalităţii — arăta R. B. Cattell are influențe: directe — prin combinarea 
voluntară a culturii; efecte de situație; apariție de structuri secundare care 


" N eaae 57 
acționează asupra personalității. 


Conceptul de cultură 
Cultura este mediul genetic, formator şi destinul personalităţii. Personalitatea 


este atât creatoare, cât şi consumatoare de cultură. Însăşi cultura este produsul, 
mereu în curs de producere a personalităţii. 

Raportul de interacțiune dintre individ, cultură şi societate poate fi conceput 
în termenii unei relaţii de instituire, informare şi comunicare. Într-o primă 
aproximare, înțelegem prin cultură ansamblul fenomenelor social-umane, care 
sunt, sub aspect gnoseologic, produse cumulative ale cunoaşterii, iar sub aspect 
axiologic, sistem de valori autentice. Aceste fenomene apar ca fapte sociale care se 
împletesc într-o curgere continuă şi se grupează în ansambluri. 

Sub orice aspect al ei - artă, tehnică, moravuri, mitologie sau ştiinţă, cultura 
răspunde întotdeauna nevoilor existențiale ale unor categorii, grupuri sociale, sau 
societăţii. Laturile sale materiale şi spirituale se află într-o unitate dialectică. 
Cultura cuprinde aşadar, fenomene de ordin diferit: materiale — produse ale muncii, 
opere de creaţie; cinetice - comportamentul grupurilor; cunoştinţe, atitudini şi 


valori împărtăşite de membri unui grup social. Fenomenele materiale şi cinetice 


Smp. Laloup, J. Nelis, Culture et civilisation, Paris, Casterman, 1963, p. 18. 
` Vezi: Raymond B. Cattell, La personalité. Etude systematique et concrete, vol.II, P.U.F., 1956, p.549-552. 

constituie aspectul "deschis" al culturi; ele sunt concrete, tangibile, cuantificabile. 
Fenomenele psihice, formánd aspectul implicit, constituie latura "ascunsá" a 
culturii?. Ambele laturi contribuie la procesul de socializare şi constituire a 
personalității. 

Trebuie să mai observăm că între realitatea socială şi conţinutul cultural al 
unei epoci există o legătură organică. Clasele, națiunea, instituțiile suprastructurale 
condiționează formele culturii. Confruntarea societății cu un anume sistem de 
valori evidențiază funcții critice importante, modelatoare ale culturii. De aceea, 
socializarea omului se defineşte ca un proces de pregătire şi formare a individului 
prin educaţie, instruire, în vederea adaptării la cerinţele vieţii sociale. Acesta este 
motivul pentru care am pornit de la problemele de ansamblu ale integrării sociale 


atunci când am determinat caracteristicile personalității. 


Acceptiuni ale termenului de cultură 
Există, ca şi în cazul conceptului de personalitate, numeroase acceptiuni ale 


termenului de cultură. Autorul Sociologiei civilizațiilor, constată că "în prezent, aşa 
după cum apreciază unii autori, în literatura de specialitate pot fi întâlnite peste 250 
de definiţii acordate termenilor de cultură şi civilizaţie." În concepţia pedagogiei 
sociale, de exemplu, termenul de cultură indică totalitatea valorilor, cunoştinţelor, 
ideilor, concepţiilor economice, ştiinţifice, tehnice, etice, juridice, etc., care au fost 
create, asimilate de generaţiile anterioare. În acest sens, cultura apare ca un sistem 
de valori spirituale, materiale, economice, tehnice care se acumulează. 

Un loc deosebit de important îl ocupă analiza conceptului de cultură si la alti 


sociologi, filosofi, antropologi, psihologi ş.a. care impun o abordare 


55 A. Cuvillier, Textes choisis des auteurs philosophiques, Libr. Armand Colin, Paris, 1961, p. 7. 


? loan Biris, Sociologia civilizaţiilor: o abordare metodologică, Editura Dacia, Cluj-Napoca, 2000, p.11; a se vedea 
şi Ioan Biris, Istorie şi cultură (capitolul 2 - Conceptele de cultură si civilizație), Editura Dacia, Cluj-Napoca, 1996. 

pluridisciplinará şi a acestui concept, ca şi a celui de personalitate, de unde si 
multitudinea definiţiilor propuse. Astfel, doi recunoscuţi antropologi, A. Kroeber si 
K. Kluckhohn analizează 164 de definiţii ale culturii, clasificándu-le în descriptive, 
istorice, normative, psihologice, structurale şi genetice. Autorii încearcă să 
stabilească o definiție sintetică, - a 165-a - apreciind că fenomenul cultural constă 
în modele implicite şi explicite de comportament, acumulate şi transmise prin 
simboluri, incluzând şi realizarea lor în obiecte.“ Sistemele culturale pot fi deci 
considerate ca produse ale acţiuni trecute şi ca elemente condiționate de o acţiune 
viitoare. 

Un sociolog, de această dată - Chris Jenks% subliniază că termenul de cultură 
încorporează o gamă întreagă de subiecte, procese, diferenţe şi chiar paradoxuri, iar 
complexitatea sa poate îndemna un înțelept să emită judecăţi despre cultură, dar 
numai "un nebun ar încerca să scrie o carte despre ea", atât este de dificil. El 
precizează că "abordez cultura în primul rând ca o problemă sociologică. De 
asemenea, cred că conceptul de cultură are o istorie, că el este în relaţie cu tradiţiile 
gândirii, toate la rândul lor fiind localizate în structurile sociale. O investigaţie a 
unei astfel de tradiţii şi a contextelor lor sociale ne va duce în domeniile filosofiei 
europene, la operele lui Kant şi Hegel, prin teoriile clasice ale sociologiei şi 
antropologiei culturale, până la hermeneutica modernă si structuralisme". La 
unele momente, pe care le socotim de referință privind istoria culturii, a relației 
acesteia cu societatea şi personalitatea, ne vom opri şi noi în continuare. 


Referindu-se la originile conceptului de cultură, Ch. Jenks îl citează pe C. 


% Vezi Alfred L. Kroeber şi Clyde Kluckhohn, Culture, a Critical Review of Concepts and Definitions, Random 
House, New York, 1963. 

51 Chris Jenks, sociolog englez, se preocupă de problemele culturii şi civilizaţiei, atât prin activitatea de catedră - a 
predat studii ale comunicării, sociologiei, de reproducție culturală etc., cât şi prin lucrări publicate pe această temă: 
Worlds Aport - Readings for a Sociology of Education (With Beck, Keddie and Yong); Rationality, Education and 
the Social Organization of Knowledge; Cultural Reproduction and Durkheim, ş.a. 

8? Chris Jenks, Culture, Routledge, London and New York, 1994, p.2. 

$$ Chris Jenks, op.cit., p.2. 

Geertz (The Impact of the Concept of Culture on the Concept of Man - 1965), care, 
de asemenea, accentueazá stránsa intercorelatie om-culturá-societate, apreciind cá 
nu existá o naturá umaná independentá de culturá, iar oamenii fárá culturá ar fi 
monstruozitáti nefunctionale, cu foarte puţine instincte utile.“ 

Urmărind istoria conceptului de cultură, autorul observă că un punct de 
vedere este acela că ideea de cultură a apărut la sfârşitul secolului al XVIII-lea şi 
începutul secolului al XIX-lea "ca parte şi în mare ca reacţie la schimbările masive 
care s-au produs în structura si calitatea vieţii sociale". Sociologii şi antropologii 
au privit conceptul de cultură într-o mare varietate de moduri. În sensul său cel mai 
general şi cuprinzător, el ne sugerează tot ceea ce este simbolic, aspectele 
ideationale ale societăţii umane. Într-un sens incipient, cultura era "substantivul 
colectiv folosit pentru a defini acel domeniu al ființei umane care marchează 
ontologia sa în afara sferei a ceea ce e doar natural". ^ 

Încercând o sinteză a genezei conceptului de cultură, Chris Jenks se opreşte 
la o tipologie quadripartită a acesteia: 

- cao categorie cognitivă, cultura apare ca şi stare generală a minţii; ea poartă 
în sine ideea de perfecțiune, de scop sau de aspirație a realizării individului uman. 

- ca o categorie colectivă, cultura evocă o stare de dezvoltare intelectuală 
şi/sau morală în societate, care se referă la viața colectivitátii, a comunităților şi 
mai puțin la individualitate. 

- cao categorie concretă şi descriptivă care se referă la arte, opere intelectuale 
din orice societate, un domeniu al simbolicului "produs şi sedimentat, conținând în 
acelaşi timp şi ideea de cunoaştere specializată, elitism sau socializare”. 

- cao categorie socială, "cultura este privită ca întregul mod de viaţă al unui 


popor. Acesta este sensul potenţial democratic şi pluralist al conceptului care a 


84 Chris Jenks, op.cit., p.6. 
$5 Chris Jenks, op.cit., p.8. 
$6 Chris Jenks, op.cit., p.9. 

devenit zona de preocupare în cadrul sociologiei şi antropologiei şi mai recent într- 
un sens mai localizat în studiile culturale". 

O strânsă corelație şi interdependentá între societate-culturá-personalitate 
afirmă studii ai unor autori de diferite orientări. Ca şi Ch. Jenks de exemplu, M. S. 
Archer observă nu numai această strânsă interrelatie, dar şi o autonomie în acelaşi 
timp: "Teoriile dezvoltate dintre structuri şi agenţi sociali, şi dintre cultură şi actorii 
sociali, trebuie să recunoască relativa autonomie a structurii şi culturii, una faţă de 
cealaltă. Altfel nu poate fi înţeleasă viaţa socială ca întrepătrundere dintre acestea, 
s-ar confunda una cu alta". 9? 

"O caracteristicá esentialá a fiintei umane - afirmá Abraham Moles - este de a 
trăi într-o ambiantá pe care ea însăşi şi-a creat-o. Urma lăsată de acest mediu 
artificial în spiritul fiecărui om, este ceea ce numim «cultura», termen atât de 
încărcat de valori diverse încât rolul său variază simţitor de la un autor la altul şi 
pentru care s-au găsit 250 de definiţii. Acest cuvânt are un conţinut care variază cu 
timpul, locul, şi tipul de societate luat în considerație, implicând o sociologie a 
culturii şi apoi, dincolo de aceasta, o dinamică a culturii..." 

Sunt interesante şi cele două variante extreme propuse de A. Moles în 
determinarea conceptului. Prima se referă la cultura situată la scara utilizărilor, cea 
de a doua la scara istoriei. Autorul consideră cultura ca fiind ansamblul a ceea ce 
omul nu va putea de acum înainte să uite, aspectul intelectual al mediului artificial 
pe care şi-l creează omul în cursul vieţii sale sociale. În consecinţă, vom avea de-a 
face cu o nouă diviziune: cultura intelectuală (ansamblul elementelor intelectuale 


ale unui spirit dat) şi cultura societăţii (ansamblul de spirite care alcătuiesc un grup 


social). Asupra culturii individuale, individul proiectează mesajele pe care le 


“7 Chris Jenks, op.cit., p.11-12. 
8 Margaret S. Archer, Culture and Agency. The place of culture in Social Theory, Cambridge University Press, 
1996, p.X. 


© Abraham A. Moles, Sociodinamica culturii, Editura Ştiinţifică, Bucureşti, 1974, p.45. 

primeşte din lumea exterioară. Ea devine astfel "materia primară" a gândirii. Dar 
cultura, nu constituie doar un mediu artificial, un umwelt (ambiantá) intelectual, 
ceva static, "ci apare mai ales ca o forţă activă a câmpului social", este produsul 
esențial şi cumulativ al activităţii indivizilor şi, în acelaşi timp, "o posibilitate de 
acţiune asupra societății". 

După Malinowsky, reprezentant al funtionalismului "pur şi simplu" cultura 
este un sistem integral alcátuit din bunuri de consum, drepturi constitutionale, 
acordate diferitelor grupuri sociale, idei şi meşteşuguri, meserii, credinţe si 
obiceiuri, care satisfac şapte nevoi biopsihosociale; se disting trei nivele de nevoi 
pe care trebuie să le realizeze orice cultură: biologice (ex. nevoia de alimente şi 
procreare), instrumentale (nevoia de lege şi educaţie), integrative (religia si arta)."! 
Prin intermediul culturii, omul poate rezolva ansamblul de probleme cu care este 
confruntat, aceasta se prezintă, în general, ca o moştenire socială. Limba şi 
ansamblul relaţiilor sociale sunt încadrate în cultură prin învăţare şi cunoaştere. Si 
la Malinowsky se distinge aspectul subiectiv al culturii (impulsuri, dorinţe, etc.) şi 
obiectiv (condiţii culturale, forme de organizare) 7. Malinowsky, contemporan cu 
R. Brown, "se referea la cultură adeseori ca la moştenire socială"; chiar dacă 
"Functionalismul sáu era bazat pe nevoile individului mai curând decât a 
sistemului social", el "delimita cultura, ca distinctă de structura socială şi a format 
o şcoală de antropologie culturală în opoziţie cu cea socială". ^ 

Pentru Pitirim Sorokin, cultura reprezintă totalitatea semnificatiilor, valorilor 
şi normelor indivizilor aflați în interacţiune reciprocă şi totalitatea instituțiilor care 


le obiectivează şi le transmite semnificaţia. Sociologul american insistă asupra 


inseparabilitátii organice dintre societate, cultură şi personalitate. 


7 Abraham A. Moles, op.cit., p.355. 

"' Vezi: Achim Mihu, Antropologie culturală, Editura Napoca Star, Cluj-Napoca, 1999. 

? B. Malinowsky, A Scientific Theory of Culture and other Essays; New York, Oxford University Press, 1960, p. 
35-36. 

73 Chris Jenks, Culture, Routledge, London and New York, 1994, p.40. 

Dupá cum s-a constatat in capitolul anterior, personalitatea are o structurá 
socio-culturalá, ireductibilá la fenomenele psihologice care o compun. Faptul 
acesta e observat de majoritatea autorilor atât în efortul de definire a personalității, 
cât şi în cel a culturii. Prin socio-cultural determinăm coordonate ca: spaţiul socio- 
cultural calitativ diferit de cel abstract; timpul socio-cultural specific; subsistemele 
socio-culturale ai cărui agenti sunt indivizii socializati — grupaţi în virtutea unui 
ansamblu de norme şi valori. Astfel, mediul socio-cultural are trei nivele de 
analiză: 1) nivelul exclusiv ideologic; 2) nivelul comportamental şi 3) nivelul 
material obiectiv. La toate aceste trei niveluri se pot determina aspecte materiale, 
sociale si personale”. 

În interpretarea pe care am dat-o în figura 2 acestei structuri, am intenţionat să 
corelăm observaţiile lui Sorokin cu accepțiunea culturii ca sistem de valori. Se 
poate observa că în figură au fost indicate relaţiile de determinare şi interacțiune 
dintre nivele, care explică, de altfel, şi mişcarea deterministă a personalităţii în 
spațiul celor trei sectoare: linia deterministă fundamentală se produce în spațiul 
social, dinspre nivelul material obiectiv spre cel comportamental şi ideologic. 
Ultimele două realizează o influență secundară (în sens de condiționare) asupra 
nivelului material. De asemenea, între nivelul comportamental şi cel ideologic 
există relații de interdependenţă, atât general sociale, cât şi culturale. Constatám 
încă o dată cu acest prilej profunda interacțiune care se produce între sfera culturii 
şi cea a societăţii; în virtutea acestei interacțiuni, ele sunt de nedespártit, chiar dacă 
ne referim doar la planul conceptual. 

Am mai avut prilejul să observăm că în concepția lui T. Parsons, cultura este 
un produs al interacțiunii dintre societate şi personalitate, fiind o componentă 


importantă (ca reflectare) a personalităţii. Societatea apare, la sociologul american, 


74 Vezi P. Sorokin, Comment la cilivisation se transformé, Libr. Marcel Riviére, Paris, 1964, p. 18. 

ca o cauzalitate obiectivă a culturii, în vreme ce personalitatea este finalitatea ei 
obiectivă. Din nou, atragem atenția asupra acestei interacțiuni şi asupra posibilității 
de a considera cultura ca un spaţiu de mediere între societate şi personalitate. 

În literatura de specialitate întâlnim şi tendinţe de formalizare. L.A. White, de 
pildă, schematizeazá fenomenul cultural pentru specia umană în formula: Vm = f 
(Vc) în sensul că variațiile gândirii umane (Vm) sunt funcții ale tradiției extra 
somatice (Vc) numite cultură”. 

În afara acestor abordări, amintim şi alte contribuţii din literatura de 
specialitate autohtonă. Remarcăm o observaţie făcută de G. Em. Marica încă în 
1946: "...realitatea socială şi conținuturile culturale ale unei epoci formează un tot 
unitar, fiind numai în mod abstract despărțit”, sociologia culturii presupune "a arăta 
legăturile manifestărilor culturale cu faptele de structură şi cu viaţa socială în 
genere (...) punctul concentric al manifestărilor culturale" 6. 

În 1947, C.I. Gulian a dat o explicaţie deterministă acestui fenomen, 
descriindu-l ca o totalitate a actelor şi realizărilor de bunuri şi valori, începând de 
la cele economice şi tehnice şi sfârşind prin instituţii politice, juridice şi 
manifestări morale, artistice, teoretice”. 

În centrul analizei culturii este plasată problema raportului dintre cultură şi 
societate, ceea ce îl determină pe autor să conceapă cultura ca "spaţiu axiologic". 
"Dacă structura culturii — arată C.I. Gulian, este o totalitate, ea nu este însă de tip 
biologic — inconştient, organicist (Spengler). Totodată, cultura (...) este o totalitate 


"78 


sau un "sistem", dar nu static, ci un sistem de transformări istorice "^. Gulian mai 


observă, de asemenea, că analiza culturii se află în acord cu cele două deziderate 


metodologice structuraliste, cel al prioritátii structurii (sistemului) față de elemente 


75 Vezi L.A.White, The Sience of culture. A Study of Man and Civilisation, New Y ork, Farrar, Strauss and Giroux, 
1969. 

76 G. Em. Marica, Conceptul social, Editura Cartea Românească, Cluj, 1946, p.121-123. 

7 C.I. Gulian, Introducere în sociologia culturii, Editura de Stat, Bucureşti, 1947, p. 6. 

78 Idem, Structura şi sensul culturii, Editura Politică, Bucureşti, 1980, p. 22-23. 

si al raportului dintre ele. Ceea ce autorul remarcă în privinţa teoriilor 
contemporane despre cultură este: 1) o nouă clasificare sau o nouă tipologie a 
culturilor — culturi în devenire sau dezvoltare şi culturi de criză; 2) analiza şi 
caracterizarea crizelor culturii, a tipurilor de criză; 3) confruntarea a ceea ce s-a 
numit "criza culturii" cu culturile de criză şi 4) valorizarea culturilor de criză în 
lumina dialecticii crizei şi progresului în istoria culturii“. 

Al. Tănase pune accent pe funcţiile sociale ale culturii, considerată ca un 
ansamblu de fenomene sociale. Politicul este, în general, o coordonată finalizatoare 
a culturii. Aspectele politice servesc organizării şi acțiunii politice a unei societăţi 
angajate sub raport ideologic în acţiunea istorică. În acest context, politica culturală 
a statului sau a altor instituţii sociale semnifică stabilirea unor obiective, dar şi a 
condițiilor de atingere a lor de către societate. 

O definire a culturii dintr-o perspectivă sintetică şi analitică ne propune 
Achim Mihu în Antropologie culturală: "cultura este modul de viaţă propriu unui 
grup de oameni în circumstanțele unui anumit mediu înconjurător, creat de om şi 
format din produsele materiale şi non-materiale transmise de la o generaţie la 


alta"?! 


(subl.autorului) Este o definiție care, după cum mărturiseşte autorul, 
aproape se suprapune cu cea dată de Kroeber şi Kluckhohn, faţă de care, însă, după 
opinia noastră, câştigă în claritate şi precizie,relevate prin descompunerea ei în 
părțile componente şi analiza acestora. Astfel, cultura ca mod de viaţă a unor 
oameni - prima parte a definiției înseamnă existenţa şi activitatea oamenilor dintr- 
un anumit perimetru spatio-temporal, cu viaţa lor specifică, inconfundabilă, cu o 
manieră caracteristică de a trăi şi acționa, prin care nu numai că există, dar sunt şi 


recunoscuţi ca atare; viața însă nu se desfăşoară în vid, ci într-un mediu 


înconjurător specific, rod al creației umane - se precizează în a doua parte a 


? C.I. Gulian, op.cit., p. 25. 
% C.I. Gulian, op.cit., p. 36. 
?! Achim Mihu, Antropologie culturală, Editura Napoca Star, Cluj-Napoca, 1999, p.106. 


45 


definiției. De reținut cá acest mediu nu e numai dobândit, trăit (să ne amintim de 
cultura dobândită şi trăită din referirile lui Chombart de Lauwe),?* ci şi dezvoltat, 
îmbogățit prin creația membrilor grupului, a respectivei generaţii; a treia şi ultima 
parte a definiției arată din ce este format mediul înconjurător al modului de viață al 
unui grup de oameni, cum acced aceştia la el; este format din produsele materiale 
şi non-materiale transmise de la o generație la alta, iar odată cu transmiterea 
acestor produse, pe aceeaşi cale, de la o generaţie la alta are loc şi învăţarea 
folosirii lor, precum şi crearea altor produse ce vor fi transmise altor generaţii, 
ş.a.m.d. 

Cultura este, aşadar, o modalitate eficientă de structurare şi semnificare a 
vieţii materiale şi nu numai. Cu toate acestea, nu putem proceda la o confundare 
totală între societate şi cultură, aşa cum am arătat pe parcursul acestei lucrări, că se 
poate întâmpla, la unii autori. 

În cadrul culturii intră doar formele sociale axiologice. Decisivă în această 
privinţă este semnificația obiectelor şi relațiilor instituite în societate. Astfel, 
valoarea este momentul central în constituirea culturii, cum de fapt era şi în 
determinarea statutului de personalitate. Ea constituie liantul prin care 
personalitatea comunică cu o cultură constituită, formându-se pe sine. Pentru a 
înțelege această relaţie, nu putem să ne oprim doar la studiul valorilor specifice, ci 
e necesar să ne extindem cercetarea asupra studiului valorilor generice şi a 
legitáilor generale ale sistemului de valori. În acest sens, putem observa că 
elaborarea axiologiei s-a realizat în strânsă legătură cu constituirea ca discipline 
autonome a antropologiei, sociologiei culturii şi a unei teorii consistente a 
personalității. Numărul mare de interpretări ale culturii se explică şi prin marea 


varietate a fenomenului, precum şi prin metodologiile diferite utilizate. Astfel că 


82 Vezi: Paul-Henry Chombart de Lauwe, Cultura şi puterea, Editura Politică, Bucureşti, 1982. 

termenul de culturá a primit mai multe sensuri, toate valabile in perspectiva unei 
viziuni integratoare. Această viziune este posibilă datorită raportării teoriei la 
criteriile praxiologice evidențiate de funcţiile sociale ale culturii. Sociologia 
culturii promovează o perspectivă globală asupra structurii, dinamicii şi rolului 
social al culturii, ceea ce presupune un efort de delimitare a culturii de celelalte 
manifestări ale acțiunii sociale, descoperind legitátile proprii care acționează în 
cadrul ei. În orice caz, această perspectivă permite iluzia autonomiei depline, care a 
condus pe multi filosofi şi sociologi să opereze o sciziune absolută între valorile 
materiale şi cele spirituale, sciziune generată şi alimentată de opoziția dintre munca 
fizică şi cea intelectuală şi, mai des, de subaprecierea raportului fizic cu realitatea. 
Ne referim chiar şi la atitudinii teoretice care separă în mod artificial cultura de 
civilizație. Pentru rationalistii secolului al XVII-lea, cei doi termeni erau sinonimi, 
în vreme ce în alte perioade ei contrastau, mai ales de la Kant încoace, care 
propunea o distincție între aceştia, ajungând să fie conceputi ca poli aflați în 
opoziţie. Se considera că civilizația este formată din valori tehnice, în timp ce, 
cultura ar conţine valori spirituale. Pentru Lucian Blaga, de exemplu, cultura este 
expresia unui mod de existenţă, iar civilizația a unui alt mod de existență; cultura 
răspunde existenței umane într-un mister şi revelare, iar civilizația corespunde 
tendinței umane de conservare. Între ele există deci o deosebire profundă de natură 
ontologică. "Omul, pentru a deveni «om» a îndurat, înafară de mutațiunea 
structurilor biologie şi o mutatiune ontologică. În el se declară, printr-o izbucnire 
biologic inexplicabilă, un nou mod de a exista, unic în univers; existența în 
orizontul misterului şi pentru revelare. Acest mod diferenţiază pe om radical de tot 
restul lumii animale." Omul se deosebeşte de animal fiind un creator de cultură şi 


de civilizaţie, el caracterizându-se, în opinia lui L. Blaga, prin: 


% Vezi Lucian Blaga, Trilogia culturii. Orizont şi stil. Spaţiul mioritic. Geneza metaforei şi sensul culturii, Editura 
pentru Literatură Universală, Bucureşti, 1969, p.393-394. 

"1. Omul nu există exclusiv, întru imediat şi securitate, ci în orizontul 
misterului şi pentru revelare. 

2. Omul e înzestrat cu un destin creator de cultură (metaforică şi stilistică). 

3. Omul e înzestrat nu numai cu categorii cognitive ca animalul ci şi cu 
categorii abisale. 

4. Omul are posibilitatea nu numai de a «produce» ci şi de a «crea» o 
civilizaţie, de aspect stilistic şi istoric variabilă." 

Desigur, în discuţie trebuie să amintim şi concepția lui O. Spengler 
civilizația reprezintă faza decadentă a unei culturi, fiind moartea acesteia, aşa cum 
se întâmplă şi în cazul speciilor biologice. Când o cultură, atinge scopul urmărit, îşi 
realizează ideea, ea se epuizează brusc, moare, devine civilizație. Mc. Luhan 
consideră că expresia "civilizaţiei" trebuie folosită ca un termen tehnic, însemnând 
"omul detribalizat pentru care valorile au prioritate în organizarea gândirii şi 
actiunii"? 

Cealaltă modalitate de interpretare tinde spre eliminarea dihotomiei, insistând 
asupra corelatiei dintre ele: ca funcții diferite ale individului în contextul socio- 
cultural. Al. Tănase, ca şi M. Aiftincă, consideră, de pildă, civilizaţia ca fiind 
"cultura in actu". Civilizaţia — crede autorul — este dimensiunea culturală a 
societăţii sau unitatea dintre societate şi cultură“, permiţând integrarea valorilor 
culturale în viaţa socială. Considerând că această din urmă atitudine are valente 
mai pronunţate, deşi nu negăm faptul că din motive pur analitice, termenii pot fi 
considerați şi cu semnificaţiile lor sesizate, cu condiția ca acestea să nu fie 


determinate ca poli ai unei contradicții. Cauzele decadentei unei culturi se află în 


fenomenele de degradare a personalităţii, în lipsa de originalitate şi spirit novator 


% Vezi Lucian Blaga, op.cit., p.48. 
% Mc Luhan, Galaxia Gutenberg, Editura Politică, Bucureşti, 1975, p. 61. 
5 AL. Tănase, Introducere în filosofia culturii, Editura Politică, Bucureşti, 1968, p. 77. 

în ultimă instanţă, în degradarea relațiilor sociale, care îi sunt suporturi. 

Într-un studiu recent, publicat în SUA, M. Aiftincă, optează pentru o definiţie 
comprehensivă şi sintetică a culturii din perspectivă axiologică, motivându-şi 
opinia prin credinţa că astfel se pot ocoli şi evita unilateralitáti şi neajunsuri din 
alte definiții pe care le analizează: "Aşadar, putem afirma că, în fapt, cultura este 
ansamblul valorilor şi bunurilor realizate de om în procesul devenirii sale întru 
umanitate (subl.autorului). Spunem valori şi bunuri, tocmai pentru că nu toate 
valorile se istovesc în bunuri,“ dar toate bunurile sunt uniri de lucruri cu valori 
sau lucruri valorizate. De asemeni, reliefând procesualitatea realizării valorilor şi 
bunurilor in conjunctie cu ideea de umanitate, definiția surprinde caracterul 
cumulativ al culturii, precum şi idealul care o îndrumă, anume unitatea înţeleasă 
ca dezvoltare armonioasă a tuturor însuşirilor pozitive în om; armonia superioară 
a personalității. Prin urmare, este evidentă dubla ipostază a omului: de obiect şi 
subiect al culturii." Perspectiva axiologică a definiției culturii uşurează, după 
opinia autorului, "surmontarea opoziţiei nete dintre cultură şi civilizaţie".% 

După Chombart de Lauwe, "În fiecare societate, cultura corespunde în 
acelaşi timp unui anumit mod de a trăi, de a gândi, de a acţiona, unei forme de 
civilizație într-o societate dată, într-un grup ori la un individ, precum şi unei 
mişcări dialectice de la transformările materiale suportate la schimbările 
voluntare (...) Prin această mişcare, grupul ori individul iau parte activă şi 
constructivă în practica cotidiană la transformarea societăţii şi a civilizației. 
Lipsită de o cultură inovatoare, civilizaţia încremenită în structuri rigide "ce nu se 


A i WE en 89 : x SONS. . a 2 
reinnoiesc este sortită morţii”. ” Acelaşi autor încearcă să redea sintetic, prin o 


5 Marin Aiftincă, Culture, Freedom and Democracy, in Culture and Freedom. Romanian Philosophical Studies, III, 
2000, p.11-12. 

% Marin Aiftincă, op.cit., p.12. 

5 Paul-Henri Chombart de Lauwe, Cultura si puterea, Editura Politicá, Bucuresti, 1982, p.104-105. 

schemă,” distinctiile dintre civilizaţie si cultură, schemă în care apar nu numai 
amprente ale principalelor culturi şi civilizaţii europene, dar şi plurivalente sau 


limitări ale termenilor în limbile respective: 


Europa continentală 

culture 

(progres personal ori colectiv) 

civilisation 

(caracterizează o societate ori un ansamblu de societăţi) 


Țările anglo-saxone 
culture 

(proprietăţile unei societăți) 
civilisation 

(progresul umanității) 

Civilizaţia nu e altceva decât obiectivarea unor structuri în modelele culturale 
ideale. Credem că disputa în jurul iluziei că civilizația ar fi în contradicție cu 
cultura nu dezvăluie altceva decât o contradicție specifică, particulară, prezentă în 
societatea modernă şi contemporană şi, nicidecum, o relație contradictorie 
generală. Ni se pare mai curând operaţională definiția lui G. Simmel: cultura este 
"ansamblul atitudinilor, al viziunilor despre lume şi al trăsăturilor specifice de 

b Add è Š . = : ^ : 91 : 
civilizație care conferă unui popor locul său specific in univers"."" Dar, dincolo de 
semnificația conceptului în stabilirea unei politici culturale eficiente, sunt 
importante cunoaşterea structurii şi funcțiilor unei culturi concrete, a poziției 


personalității în raport cu această cultură. 


Unitatea dintre personalitate, cultură, societate 
O problemă pe care intentionám să o tratăm, tot in acest capitol, datorită 


caracterului ei principial legat de discuţia noastră, este aceea a unității organice 


90 

Idem, p. 105. 
?' G, Simmel, Philosophische Kultur Gesammete Essais, Dritte Auflage, Postdam, Gustav Kiepenkheuer Verlag, p. 
265. 

dintre personalitate si culturá, unitate ai cárei termeni sunt: a) integrarea socio- 
culturală si afirmarea creatoare a însăşi esenței personalității; b) învingerea 
sabloanelor şi a conventionalismului social care conduce la rutinare. 

Credem cá intelegerea acestei relatii dinamice poate fi realizatá intr-o 
perspectivá structuralá complexá, in care aspectul genetic nu poate fi neglijat. Dacá 
totuşi omul supravieţuieşte este pentru că el trăieşte în comunitate, iar aceasta are o 
cultură şi o civilizație care îi prescriu, cu rigiditatea şi precizia asemănătoare 
instinctelor, iar după mecanisme neereditare, ce are şi ce nu are de făcut, crede 
antropologul francez Andre Leroi Gourhan; instinctele sunt înlocuite sau întregite 
cu datinile, obiceiurile, moravurile, cu regulile economice, sociale, juridice, 
politice etc. Cultura apare, astfel, ca un sistem de organizare şi apărare a vieţii; iar 
în concepţia altor antropologi (A. Gehlen, W. Muhlman) individul este definit ca 
homo creator. Prin aceasta, în primul plan al definirii se impune nu ceea ce este 
omul, ci ceea ce face, extins la întreaga lume creată de el. Aceste concepții 
orientează explicarea culturii prin natură şi, spre înţelegerea naturii prin cultură, ca 
două fațete ale aceleiaşi realități. Omul este definit ca "natură creatoare de 


cultură"? 


(cum spunea şi Traian Herseni n.n... 

Personalitatea umană este concepută în filosofia şi sociologia contemporană 
ca un element integrat în diverse sisteme, cuprinzând, cum am mai arătat, la rândul 
ei, subsisteme. Sistemele integratoare principale ale personalității sunt: 

a) sistemul cultural (prin care se realizează comunicarea simbolică cu 
celelalte şi în cadrul căreia se produce funcționarea semnificativă a personalității) 

b) sistemul social de ansamblu (cuprinzând, mai ales, relaţiile materiale 


în care este implicată personalitatea —activitatea economică) 


C) mediul natural. 


” Elena Puha, Nicolae Stratone, Antropologie filosofică, laşi, Editura Bucovina, 1995, p. 132. 

Funcţiile integratoare ale personalității pot fi determinate în interiorul culturii, 
unde are loc procesul de creație — caracteristica ei fundamentală, direcționat spre 
patru laturi ale acţiunii: activitatea economică, culturală, politică (macro-socială) şi 
de constituire a structurilor micro-sociale (familie, micro-grup, relații, instituţii 


analizate, etc.). 


TEME DE CONTROL 
1. Relatia personalitate-culturá 
2. Acceptiuni ale termenului de culturá 


3. Cultură şi civilizaţie 


52 


CAPITOLUL IX 
CULTURÁ -VALORI-PERSONALITATE-DREPT 


Am pus în discuţie anterior, într-o perspectivă analitică, corelatia dintre 
personalitate şi cultură, coordonatele fundamentale ale determinării acestor 
concepte în sociologia culturii. Este nevoie, pentru o mai corectă înţelegere, să 
aprofundăm unele aspecte ale definirii personalității în contextul actualei epoci de 
tranziție, pornind de la necesara circumscriere a esenței umane ca esenţă socială în 
noile condiţii. 

Un număr tot mai mare de cercetători aparținând unor orientări diverse, 
recunosc astăzi aportul fundamental înnoitor al abordării antropologice în 
elaborarea teoriei personalităţii şi a culturii — faptul că este în curs de închegare o 
viziune ştiinţifică asupra personalităţii, ca factor de directionare socială prin 
acțiunea ei. Relaţia om — social — lume este, astfel, relevată ca o relație acțională. 
Omul este conceput, aşadar, ca proces şi creație de valori. O altă caracteristică 
importantă ce delimitează teoria personalităţii de psihologia persoanei sau alte 
ştiinţe despre om este reorientarea analizei spre omul "mediu", normal. Observatia 
lui E. Fromm este pertinentă în acest sens: "Psihologia marxistă bazată pe o 
conştiinţă totală a alienárii (....) nu consideră omul alienat ca om normal, ca om ca 
atare". Critica lui Fromm vizează faptul cá Marx nu are în vedere specificul 
fiintei umane, ignoră omul autentic, forțează natura umană atunci când declară 
predeterminată activitatea liberă şi conştientă, elaborând o psihologie a praxisului. 
Dar, dincolo de această observaţie, e clar că majoritatea constatărilor lui Fromm 


depăşesc domeniul strict al unei psihologii particulare a persoanei. O fundamentare 


?5 E. Fromm, La crise de la psychanalise. Essai sur Freud. Marx et psychologie social, Editura Anthropos, Paris, p. 
88-89. 

stiintificá a personalității ar putea consta în determinarea naturii umane ca fiind o 
natură energetică şi dinamică, opusă înţelegerii mecaniciste sau behavioriste. 
"Omul nu este o foaie de hârtie albă pe care civilizația imprimă un text. El este o 
entitate dotată cu energie şi cu structură specifică, care dirijează după norme 
previzibile reacţiile sale la evenimentele exterioare". Omul are istorie tocmai 
pentru că nu s-a adaptat la condițiile ostile precum animalele, fiind capabil să se 
adapteze permanent unor noi condiţii - individuale şi sociale, realizând astfel nu 
numai 0 evoluţie, ci şi o istorie. Impulsurile personalităţii au o coordonare dublă: 
constantă (naturală) şi relativă (de origine socială). Ceea ce este însă important e 
observaţia că majoritatea dorințelor umane sunt condiționate de procesul de 
producţie, de nevoia omului de a-şi exprima facultăţile spre lume (E. Fromm) dar 
şi de voința creativă (I. Kant). Patologia normalului — o altă contribuţie a lui 
Fromm la psihologia socială — constă în pierderea sinelui însuşi, a substanţei 
umane în procesul alienării, în reducerea caracterului uman al impulsurilor la o 
condiție de animalitate. Pe această linie, Fromm şi mai ales W. Reach fac o 
diferențiere între societatea alienată şi cea dezalienată. E. Fromm manifestă o 
atitudine optimistă în privinţa perspectivelor dezvoltării psihologiei personalităţii. 
Deşi se pare că Fromm nu are dreptate exprimându-se tranşant, în sensul că 
psihologia contemporană ar putea epuiza conținutul conceptului de personalitate. 
Lucien Séve observă cá în acest context apar două paradoxuri: 1) cel al 
individualitátii — individul fiind singular, conceput totuşi ca rezultat al generalitàtii 
relaţiilor sociale — şi 2) cel al umanităţii — fiecare individ "poartă în sine forma 


95 es w w ` - v - ... 
"U^. Considerăm cá L. Sève, fără să vrea, demontează critic 


condiției umane 
perspectiva marxistă asupra personalității. Într-adevăr, el observă că, la Marx, 


esența umană nu ia forma individualitátii, fiind suma istoriceşte variabilă si 


% Vezi: Erich Fromm, Texte alese, Editura Politicá, Bucuresti, 1983, p.220. 
% L, Sève, Marxismul si teoria personalităţii, Editura Politică, Bucureşti, 1979, p. 254. 


54 


concretă a relaţiilor de producție. Paradoxurile semnalate mai sus reprezintă tocmai 
motivele pentru care tratarea abstractă a individului şi psihologizarea societăţii 
eşuează. Acelaşi autor constată cá "nu îmbogățirea patrimoniului social este cea 
care amenință individuatia umană (....), ceea ce o amenință este un sistem 
economic care creează pentru clase sociale întregi limitări exterioare în însuşirea 
acestui patrimoniu şi care, sărăcind milioane de oameni, îi uniformizează"*$. Or, 
tocmai aceasta s-a dovedit a fi cazul istoric al sistemelor totalitare. Antropologia 
culturală include unele opinii care privesc integrarea ei într-o viziune modernă, 
care cuprinde studierea concretă a omului, unificarea gnoseologicului cu 
praxiologicul, integrarea problemei valorilor; caracterul deschis al problematicii, 
unifică într-o perspectivă organică ideologia şi psihologia, elaborarea idealului 
totalitátii (ca posibilitate şi ca ideal). Idealul transformării şi al totalitátii converg 
spre o perspectivă umanistă: când omul va stăpâni pe deplin lumea şi societatea, 
viața îşi va dobândi din nou substanţa estetică; este vorba de revenire la sine a 
omului ca "homo ludens", "homo esteticus", "homo religiosus", etc.; munca va 
căpăta, aşadar, caracteristici estetice, devenind o raportare formală şi de conţinut, 
totalmente socializată, la realitate. În privinţa acestui ideal, unii autori manifestă o 
circumspectie care, chiar dacă nu ajunge la scepticism, se exprimă cu precauţie. St. 
Morawski, de exemplu, consideră că numai viitorul ne va dovedi dacă această 
speranţă e sau nu utopică”. Pe o asemenea direcţie se înscriu şi remarcile lui J. 
Jelev: "La afirmarea şi impunerea marilor mişcări sociale, în afara celor trei trepte 
de realizare a personalității (înaintaşi — apostoli — militanti de rând), se mai adaugă 
O categorie — cea a eroilor: eroi martiri si eroi triumfători. Orice mare mişcare 


socială din istorie îşi are reprezentanţii ei în cele 2 grupe, reprezentanţi ce devin, de 


% L, Sève, op.cit., p. 256. 
” Vezi: St. Morawski, The aesthetic views of Marx and Engels, în Journal of Aesthetics and Art Criticism, nr. 3, 
1970, p. 301-314. 

regulă, model si simbol pentru masa largă a discipolilor. În creştinism, aceştia sunt 
sfinții, adică acei continuatori credincioşi care au suportat mari sacrificii şi 
privatiuni în numele credinței, pierzându-şi de cele mai multe ori viaţa, lucru 
pentru care au fost canonizati eroi-martiri sau mucenici. lar cei care i-au învins pe 
duşmanii credinţei sunt eroi-triumfători (Sf. Dumitru, Sf. Gheorghe, Sf. Ieronim)“. 

O altă condiționare, specific nouă, constă în faptul că omul are o istorie. G. 
Lukács înscrie acest principiu ca motto al Esteticii sale, la care ne-am referit: "Ei 


nu ştiu, dar o fac."* 


Aceasta ne duce cu gândul la recunoaşterea unei ontologii 
sociale obiective, bazate pe legitáti şi pe un dinamism orientat de structuri 
extraindividuale — determinare care se produce în ultimă instanţă. 

În concluzie, la aceste consideraţii generale privind teoria personalităţii, 
putem afirma că omul este o ființă materială şi, simultan, spirituală, religioasă şi 
simbolică. Omul devine personalitate tocmai pentru a, şi prin ceea ce, învinge 
dependenţa sa de natură, fiind capabil să transforme natura şi să şi-o însuşească 
conform unui "plan" finalist. Putem spune chiar că natura se transformă pe ea 
însăşi, simultan cu acţiunea şi cu ajutorul omului personalizat. Natura are o istorie 
numai în raport cu omul, o istorie în sensul semnificativ al termenului. Istoria 
umanizării şi personalizarea omului prin muncă este istoria începutului eliberării şi 
emancipării sale. Pe parcursul ei, însă, omul a scăpat din mână coordonarea lumii 
obiectelor, a devenit scopul sistemelor social-economice pe care el însuşi le-a 
creat. După cum sublinia Fromm, vorbind despre mecanismele alienării: "Omul îşi 
cheltuieşte energia, îşi exercită facultățile artistice constituind un ideal, apoi adoră 
acest produs al propriului său efort uman". De fapt, prin efortul sáu, prin care 
forţele sale nu s-au scurs într-un "lucru", o idee, care devine un obiect, ceva 


independent, şi nu de puţine ori îndreptat împotriva lui. "Omul idolatru se închină 


% J. Jelev, op.cit., p. 193. 
% Vezi: Georg Lukács, Estetica, vol.I, Editura Meridiane, Bucureşti, 1972. 

in fata propriei sale opere, iar idolul reprezintá alienarea fortelor sale vii." Iatá de 
ce "În societatea noastră modernă alienarea este aproape totală”, iar "omul se 
ciocneste de propriile sale forte, întrupate în obiectele creaţiei sale, alienate de el. 
Stăpânit de ele, el a pierdut controlul asupra lui însuşi”.'% La fel se procedează si 
în atitudinea față de politicieni, faţă de stat, în care indivizii proiectează toate 
facultățile lor şi îi adoră, încercând să regăsească o parte din puterile lor prin 
supunere față de aceştia. Din păcate, afirmaţiile lui E. Fromm rămân cutremurător 
de adevărate, inclusiv pentru România comunist-totalitară: "În societăţile totalitare, 
omul total alienat venerează altarul unui idol, şi puţin interesează numele dat 
acestuia, faptul rămâne identic (fie că se numeşte stat, clasă socială, colectivitate 
sau altceva)"."! Pentru a se elibera e necesar să depăşească starea actuală, 
alienantă în care există, înlocuind-o printr-o organizare rațională a acțiunii în 
cadrul unei societăți, care să-i permită eliberarea şi emanciparea de totalitarismul 
secolului al XX-lea. 

Sintetizând aceste concluzii generale, observăm că teoria sociologică a 
culturii şi teoria personalității reprezintă fundamentul epistemologic şi metodologic 
în constituirea unei explicaţii ştiinţifice a personalităţii. 

Depersonalizarea omului este unul din procesele fundamentale negative, care 
se pot dezvolta în cadrul sistemului social atunci când acesta este conservator, 
lipsit de ideal, sistem ce tinde spre stagnare şi totalitarism. Prin depersonalizare 
înțelegem un fenomen care în filosofia clasică, începând cu Hegel, pe care Marx l- 
a "răsturnat", a fost numit o înstrăinare umană, ruperea omului de esenţa sa. 
Înstrăinarea apare ca o maladie socială a personalităţii, ca o deformare a 
personalității, care străbate trei trepte ale dezvoltării relațiilor dintre indivizi şi 


societate: a) relațiile de dependență personală; b) independenţa față de persoane, 


100 

Erich Fromm, op.cit., p.121. 
Erich Fromm, op.cit., p.123-124. 

intemeiatá pe dependenta fatá de lucruri si c) individualitatea liberá, intemeiatá pe 


"T 


dezvoltarea universală a indivizilor.  Conceptului  marcusian de "om 
unidimensional” îi este opus cel de "om multidimensional", care este "omul 
complet, cu abilităţi manuale şi intelectuale, cu deprinderi practice şi teoretice, 
profesionist calificat şi cetățean activ, om politic, ființă morală şi om cu 
sensibilitate artistică, cu cunoştinţe ştiinţifice despre lume şi viaţă, permeabil la 
toate valorile autentice ale societății, persoană creativă şi capabilă de a trăi din plin 
bucuria creaţiei, capabilă de a se bucura de o viaţă intensă şi complexă".!% 

Să ne amintim că Marx a definit înstrăinarea ca un proces de unilateralizare, 
de transformare a individului în apendice al maşinii. Cea mai gravă consecință a 
alienării era considerată diviziunea personalității umane, instaurarea antinomiei 
dintre munca fizică şi cea intelectuală. Contradictiile dezvoltării istorice sunt baza 
reală a contradictiillor procesului vieţii individuale. Explicaţia reală a situației 
concrete şi a condiţiilor de depăşire ale acesteia trebuie căutată în dezvoltarea 
forțelor de producție. Nu este vorba, la Marx, de abolirea munci în general, cum 
constată G. Hălăşan, ci de eliminarea muncii forțate, dezumanizate, care a fost 


- E sis z 2103 
redusá la un singur mijloc de existentá 


„De altfel, opoziția societăţii alienată față 
de societățile armonioase se exprimă pe plan uman în opoziţia om alienat — "om 
total" (în sensul multidimensionalitátii de care vorbeşte A. Roth). Depăşirea de 
către "omul total" a alienării se realizează atât prin acțiune, cât şi prin 
demistificarea conştiinţei sale. Este vorba, deci, despre o dublă emancipare: 
practică şi teoretică. Or, această emancipare nu poate avea loc decât în condiţiile de 


libertate şi democraţie; "libertatea şi democrația sunt valori universale, care 


călăuzesc energiile culturii. La rândul lor, ele primesc influențele benefice ale 


1% A. Roth, Omul multidimensional, Editura Politică, Bucureşti, 1975, p. 32. 


1% G. Hălăşan, op.cit., p. 48-49. 

acesteia".!% De asemenea, aceleaşi valori sunt cele care descătuşează si pot crea 
câmp larg de acţiune a personalității, a dezvoltării şi afirmării acesteia. Prin cultură 
şi personalitate, în condiţiile afirmării libertăţii şi democraţiei se pot afirma, la 
rândul lor, alte valori spirituale fundamentale ca Binele, Dreptatea, Adevărul, 
Frumosul, Sacrul, Creaţia. 

Sociologia culturii reliefeazá funcţionalitatea istorică şi culturală polivalentă a 
personalității, argumentând ştiinţific semnificația ei excepțională, ca factor central 
al acțiunii şi creaţiei, ca model ideal al realizării omului. Conceptul de 
personalitate nu poate fi înțeles într-un mod adecvat şi operational, decât 
evidentiindu-1 întreaga sa bogăţie de conţinut; el exprimă, în esenţă, rezultatul 
global, unitar şi totalitar al unui proces dinamic desfăşurat într-un mediu cultural 
adecvat de instruire şi autoinstruire a omului, care se raportează permanent: a) la 
ceea ce nu este, dar devine prin obiectivarea creației sale; b) la ceea ce este în 
esenţă, dar diferă prin particularitátile sale (prin raportare la altul) si c) la ceea ce 
caută să devină (la scopuri, idealuri) prin autocunoaştere, autoformare, afirmare şi 
realizare ca personalitate. "Această producere mediată a omului prin el însuşi — 
arată J. Y. Calvez, nu este decât istoria: conținutul ei este omul, producându-se pe 
sine ca om, adică ca fiinţă socială"!%. 

Considerând, aşa cum am arătat, alienarea ca un fenomen inerent societăţilor 
moderne, ca o maladie socială a personalităţii, reiese că numai suprimarea 
structurii totalitariste contradictorii poate duce la constituirea unei personalităţi 
autentice. Alături de dialectica interioară a devenirii ființei umane, sociologia 
culturii ne propune o înţelegere obiectivă a acestui proces, supusă unui 
determinism cultural şi economic. Dialectica interioară diferențiază personalitățile, 


cea exterioară le unifică, le integrează într-un proces istoric obiectiv. Astfel, omul 


104 Marin Aiftincă, op.cit., p.30. 
1% J, Y. Calvez, La pensée de Karl Marx, Editura Du Seuil, Paris, 1956, p. 153. 

devine obiect si subiect al istoriei. Obiect, in calitate de element care actioneazá 
conform unor legi obiective, dar insuficient cunoscute ale sistemului, subiect în 
calitate de făuritor al acesteia (inconştient sau conştient). Pe acest temei se 
alcătuieşte o fiinţă generică (Gattungswesen), adică o ființă care, în dezvoltarea ei, 
tinde către o viață autonomizată, prin respectarea caracteristicilor esenţiale ale 
genului ei. Omul este o ființă generică fiindcă este ființă socială şi invers, 
socializarea sa este posibilă, datorită faptului cá este ființă generică. Sinteza între 
ceea ce este generic-social şi ceea ce este particular în viața individului este 
tocmai omul concret al istoriei. Dar omul, aşa cum s-a văzut în prezentarea 
opiniilor antropologiei culturale, este şi un proiect, tot ceea ce poate şi trebuie să 
devină. Ca atare, judecata istoriei, la care este supusă fiecare personalitate, este un 
aspect esenţial al unei viziuni unitare a sa ca fiinţă ce acţionează concomitent pe 
planul realului şi al idealului, integrând şi instituind valori, reflectând ansamblul 
relaţiilor sociale în acțiunile şi proiectele sale. Trebuie să remarcăm, în acest 
context, că însuşi conceptul de om concret cu care operează filosofia modernă, 
opus celui de om abstract, rămâne în mod deliberat o abstracţie generalizatoare 
care serveşte explicării unor fenomene de ansamblu ale procesului istoric, având 
însă o funcționalitate incontestabilă şi cuprinzând în conținutul său teza că, în 
realitate, nu există decât oameni unici, totalități insubstituibile una alteia, dar 
organic legate între ele prin participare la existenţa socială. Nu există, deci, decât 
"acest" sau "acel" om din epoca "aceasta" sau "aceea", adică indivizi în care 
universul unui context social-istoric s-a afirmat şi a fost modelat. Aceşti indivizi- 
unități prezintă o mare stabilitate şi în acelaşi timp se află într-un proces de 
permanentă realizare, prin "deschiderea" lor culturală faţă de mediul social. Aceşti 
indivizi, prin integrarea unor valori, prin manifestarea creativă semnificativă într- 
un context social-economic dat, devin personalități. Transformarea se produce 


într-un proces "optim" de socializare. După cum observă G. Lukacs, indivizii nu 

pot fi insá considerati sau redusi la simpli "atomi", cáci aceasta ar contrazice esenta 
socială a omului: reprezentarea omului ca ființă singulară trebuie să fie 
concomitentă şi unificată armonios cu reprezentarea esenței sale colective. ^? 

Criticii pe care o întreprinde sociologia organicistă împotriva modalitátilor 
tradiționale de a concepe omul ca o entitate metafizică abstractă, permanent 
identică cu sine, existând într-un mediu exterior şi străin ei, 1 se pot adăuga altele 
care presupun şi propun înțelegerea acestuia ca o unitate intrinsecă a universalitátii 
şi singularitátii. Omul nu este decât în măsura în care este făcut şi se face. Deci, în 
conţinutul lor fundamental, conceptele de om şi personalitate se identifică. Într- 
adevăr, din luarea în considerare a celor două aspecte ale omului (totalitate şi 
proiect) generate în procesul muncii, al activității sale creatoare de istorie 
(cunoaşterea, acțiunea, transformarea), rezultă că mesajul umanist al unei teorii a 
personalităţii poate fi exprimat în teza: a fi om, înseamnă a deveni personalitate, 
ori într-o formulare graduală de tipul: nu devii (nu eşti) om, decât în măsura în 
care devii (eşti) personalitate. Teoria personalităţii anulează bariera metafizică (cel 
puţin in potentialitate) între om şi personalitate, barieră pe care o întâlnim în 
doctrinele filosofice şi sociologice clasice. 

Trebuie să observăm, însă, în acelaşi timp că antropologia culturii nu 
procedează la o identificare originară totală a "omului" cu "personalitatea", ceea ce 
ar presupune un reducționism conceptual şi o sărăcire a posibilităților de abordare 
a fenomenului uman. "Antropologii culturali au constatat existenţa unor trăsături 
transindividuale ce sunt proprii culturii unor societăți, grupuri sau categorii şi care 
se manifestă în personalitatea indivizilor ce le compun. În această categorie intră: 
1) personalitatea societală; 2) personalitatea modală, 3) structura personalităţii de 


bază; 4) caracterul național; 5) viziunea despre lume a unor categorii de 


1% Vezi: Georg Lukács, Ontologia existenței sociale, vol. I, Editura Politică, Bucureşti, 1982. 

indivizi." Fără a ne opri la analiza "tipurilor de personalități culturale", dorim să 
subliniem cá perspectiva antropologicá pune în evidență procesul de convertire a 
individului în personalitate în cadrul acțiunii social-istorice. Conform acestui 
proces, om nu este individul ca atare, ci individul concret care tinde spre condiția 
de personalitate. De altfel, însăşi maturizarea biologică şi psihologică a individului 
are loc concomitent cu lărgirea orizontului său spiritual, astfel încât chiar înaintea 
desprinderii sale de familie şi a afirmării în viaţa socială, el este deja o unitate 
puternică, o structură socializată — care poate fi desemnată prin termenul de 
persoană — aşa cum arătam anterior. 

Întrucât există o întreagă metamorfozare a individului în persoană, fenomen 
ce se petrece de fiecare dată în condiţii social-istorice concrete şi irepetabile, nu 
credem că este potrivită elaborarea vreunui criteriu logic de demarcaţie între 
individ şi persoană, asigurarea unității corespunzătoare a acestor entități, cât şi 
autonomizarea lor, una faţă de cealaltă, fiind sarcina epocii respective. Distincția 
dintre individ ca persoană şi un individ oarecare are un sens diferit în diferite 
epoci. Astfel, în secolul al XVIII-lea, starea socială şi familia însăşi au fost pentru 
individ ceva întâmplător, distincție pe care nu o putem face pentru fiecare epocă: o 
face însăşi epoca respectivă între elementele pe care le află deja date. Distincția 
este impusă şi de conflictele existenţei individului. Persoana înseamnă o 
personalitate in nuce. Personalitatea nu este o simplă suprapunere de calități 
dobândite peste zestrea psiho-somatică, peste cunoştinţele şi deprinderile dobândite 
în copilărie şi adolescenţă, ci o continuare şi o dezvoltare în raport cu determinările 
sociale şi solicitările ce intervin în cadrul vieţii sociale a individului, cu 


acumulările de experiență anterioară, fixate prin intermediul fondului biologic. 


Trebuie surprinse in corelatia lor, atât procesul individualizării, al 


107 Achim Mihu, Antropologie culturală, Editura Napoca Star, Cluj-Napoca, 1999, p.196. 

personalizării indivizilor, cât şi fenomenul alienării care presupune o scindare a 
personalității, o "dezagregare" a condiţiei sale axiologice în defavoarea afirmării ei 
ca singularitate. Continua afirmare de sine a personalității este în raport direct cu 
procesul de autoafirmare a omului. Indiferent de epocă, de posibilitățile oferite 
unui individ, de capacităţile sale excepţionale, el nu ajunge, oricât s-ar afirma 
creator, la perfecțiune, la desăvârşire, personalitatea sa individuală nu poate să 
devină un model absolut, un ideal invariabil. Altfel, capacitatea de autodepăşire ar 
fi anulată în principiu. 

Tendinţa de autodepăşire se manifestă chiar şi în cadrul alienant al societății 
moderne, apărând ca o consecință a conflictului acut (manifestat prin intermediul 
conştiinţei axiologice) între valorile individuale şi cele de grup. Se poate aprecia 
că, în toate ipostazele sale istorice, omul, aşa cum este conceput de sociologia 
culturii, nu se confruntă cu o realitate statică, cu o structură valorică şi ideatică 
eternă. Aici îşi află, de altfel, temeiul criticii ce poate fi adusă concepției 
antropologice a lui Feurbach, preluată de Marx. 

Din cele expuse rezultă că om nu este individul absorbit de praxisul social, 
nici cel cu o experienţă vastă; conceptul de om desemnează în filosofia culturii 
fiecare din traiectoriile unice ale unor existente umane, în cadrul cărora stările 
originare de "indivizi concreti" se convertesc în personalități în continuă realizare 
de sine. Omul concret desemnează acea traiectorie singulară în câmpul social, 
realizată ca unitate complexă a triadei individ-persoană-personalitate, supusă unui 
proces permanent de devenire în cadrul căreia determinatiile exterioare fizice şi 
culturale, dominante în situația individului, sunt subsumate  puternicelor 
determinatii interioare generate de valorile spirituale proprii personalității. Această 
"dialectică" antropologică, care ne permite să gândim omul în evoluţia sa — nu 
numai în relațiile sale de subordonare permanentă în raport cu societatea (aşa cum 


a fost interpretată uneori unilateral problematica omului în cadrul materialismului 

istoric), ci şi în raport cu el însuşi, punându-se în evidență continuitatea înfăptuirii 
omului, procesualitatea sa. 

Totalizarea omului, în raport cu această dinamică interioară lui, care denotă 
procesul structurării personalității angrenate în fluxul istoriei, produce tipul uman 
deschis către totalitatea de manifestări umane ale vieţii, omul pentru care propriile 
aspirații se manifestă ca o necesitate interioară. Desigur, această elaborare a 
semnificației termenului de om responsabil este premisa conceperii proiectului 
omului total. Este vorba de omul care atinge plenitudinea în condiţiile 
transformării radicale a structurilor social-politice, din structuri alienate şi 
totalitare, în altele care servesc deliberat procesul emancipării umane. Aceste 
transformări se datorează dialecticii interioare a realizării personalităţii. Omul 
"bogat" este, deci, individul care a ajuns să fie o personalitate şi este o 
personalitate. Dar a fi o personalitate, presupune raportarea la, şi implicarea în 
dinamismul acțiunii sociale, înseamnă utilizarea permanentă a tuturor resurselor 
interne creatoare: a te afirma, a te desăvârşi. Prezentul personalității se justifică 


"^ 
1 


prin viitor, prin proiecte; "îmbogățirea" omului presupune saltul de la certitudinea 
exterioară la una interioară, materializată printr-o bogăţie afectivă şi spirituală ce se 
realizează prin obiectivarea omului în acțiunea socială transformatoare, obiectivare 
echivalentă cu dobândirea unei noi certitudini a lumii prin umanizarea şi civilizarea 
ei. Pe această linie, Al. Tănase afirmă că “bogăția relaţiilor sociale obiective, a 
practicii sociale complexe, multilaterale, determină orientarea valorică, receptivă şi 
creatoare a personalităţii, bogăţia spirituală a lumii sale interne" '??, 

Îmbogăţirea omului, modelarea sa ca personalitate, înseamnă autorealizarea 
esenței sale, tine de exercitarea naturii sale ca ființă generică şi are loc prin 


participarea individului la viaţa socială şi la istorie; acest proces se desfăşoară 


1% A] Tănase, Cultură şi umanism, Editura Junimea, laşi, 1973, p. 225. 

extrem de contradictoriu, intrucát presupune depásirea unei societáti bazate pe 
mecanisme demagogice şi constrângere totalitară, o societate care sărăceşte esența 


"^ 
1 


umană prin alienare. Atâta timp cât există alienarea, procesul de "îmbogățire" a 
omului este încetinit, fără însă a putea fi oprit. Cu toate acestea, chiar dacă drumul 
formării personalității este distorsionat de tensiuni antagonice, omul trebuie 
conceput ca o integralitate, ca un produs al totalizării aflat într-un proces de 
permanentă autodeterminare şi afirmare istorică. 

Auto-totalizarea omului se datorează unei afirmări libere a creaţiei culturale. 
Procesul nu se reduce la obiectivare şi autodeterminare — deci la o exteriorizare a 
gândirii, ci este şi un proces de apropiere a naturii şi a omului, de dominare a 
naturii. Se constituie, astfel, o altă dimensiune a relaţiei om-natură, om-societate. 
De altfel, însăşi relaţiile de proprietate pot fi privite din perspectiva conceptului de 
apropiere ca fiind generate de acest proces. "Reproducând natura, arată J.Y. 
Calvez, făcând din ea o nouă natură, o natură umană, socială, omul se produce pe 
sine însuşi. În acest act esenţial omul îşi apropie fiinţa sa. În aceasta rezidă întregul 


sens al proprietăţii, fenomen fundamental care domină istoria umană" +° 


. Relaţiile 
de proprietate sunt fundamentale vieţii comunitare şi generează modul de 
producere a raporturilor omului cu natura şi cu sine, structurând genetic 
posibilitățile şi gradul de făurire a civilizației şi a culturii de către personalitate, 
conditionánd-o pe aceasta din urmă. Încercările teoretice de a privi personalitatea 
în afara cercului proprietăţii private au fost infirmate de istorie. Numai în măsura 
în care omul s-a limitat pe sine, cultivându-şi petecul de pământ, dând strălucire şi 
ordine posesiunii sale, numai în această măsură el s-a putut universaliza. Că se 


cunoştea sau nu, deviza lui Chateubriand, s-a dovedit valabilă: "Proprietate 


înseamnă libertate", iar libertatea nu este posibilă fără democraţie autentică. 


199 J Y. Calvez, La pensée de Karl Marx, Editura Du Seuil, Paris, 1956, p. 544. 

În esenţă, în spatele lumii aparent statice a lucrurilor, a produselor, 
funcționează dinamica relațiilor sociale, iar rolul fundamental îl joacă în cadrul ei 
relaţiile de proprietate. Această dinamică a relațiilor se obiectivează în structura 
socială corespunzătoare gradului de dezvoltare a forţelor de producție; în cadrul 
acestui proces istoric, rolul esenţial, generator al tuturor elementelor vieții 
civilizate este şi rămâne permanent omul. Din punct de vedere logic, 
primordialitatea omului ca producător al civilizaţiei şi a lui însuşi decurge din 
faptul că activitatea productivă este raportul fundamental al realității sale, realitate 
care îşi află temelia în desprinderea omului de condiția sa naturală, ca urmare a 
făuririi uneltelor şi a opunerii sistematice față de natură. Activitatea în urma căreia 
are loc cristalizarea unei structuri valorice, grefată pe fondul bio-psihologic al 
individului, este, oricare ar fi ea, muncă, creaţie, activitatea totalizată în produse. 
Dacă este vorba să găsim vreo caracteristică eternă a omului, independentă de orice 
formă socială, aceasta nu poate fi decât activitatea lui creatoare de valori, munca 
fizică şi spirituală, întrucât ea reprezintă o condiție absolută de existență a omului, 
o necesitate naturală eternă. Întrucât schimbul de substanţe dintre om şi natură este 
mijlocit de muncă, de activitatea creatoare, viața omului se întemeiază pe această 
"descoperire", încât omul, conceput în afara muncii libere, devine o abstracţie. 

Conceperea omului prin prisma procesului de producere a bunurilor materiale, 
spirituale şi de creație este echivalentă cu înţelegerea modelării şi cristalizării 
structurii societății şi a personalității, dintr-o perspectivă dialectică, ce pune în 
evidență rolul mai multor factori în interacțiunea lor istorică. Dacă nu folosim 
totdeauna conceptul de personalitate pentru a desemna "rezultanta", în sfera 
individului, a acțiunii factorilor materiali şi culturali, precum şi tendinţele 
dezvoltării lor ulterioare, acesta nu se datoreşte faptului că în epoca modernă 
termenul de personalitate are o circulaţie ambiguă. Deşi conceptul de personalitate 


nu avea bogăţia de conținut pe care i-a conferit-o progresul ştiinţelor 

contemporane, era totuşi întrebuințat încă de la începutul secolului al XIX-lea. 
Există însă o cauză profundă, legată de structura teoretică a antropologiei culturale, 
care ne conduce la a identifica în mare măsură conceptul de om cu cel de 
personalitate şi la a opune dialectic omul format individului sau persoanei. 

Omul concret al unei epoci, personalitatea aşa cum este structurată ea în 
împrejurări date, trebuie raportat la modelul structural al societății respective, la 
modul său de funcționare. Se pot distinge, aşa cum s-a văzut, tipuri fundamentale 
ale personalităţii — modele de viață şi acţiune, fiecare corespunzând grupului social 
la care se raportează generic. In acelaşi timp, toate aceste modele posedă o 
dinamică proprie, o capacitate de autotranscendentare, alimentată de energia 
declanşată de lupta între valori, de participare activă la istorie. Dar conflictele 
axiologice sunt o consecinţă a gradului de organizare şi dezvoltare socială şi 
tehnică a societăţii, a relațiilor interpersonale; astfel, sunt stabilite conexiunile 
esenţiale existente între muncă, pe de o parte, ca proces matriceal, în care trebuie 
căutată originea a tot ce este de natură socială şi culturală, originea a tot ce este 
uman şi, pe de altă parte, cultura, mediul rational de existență a personalității. 
Corelând cele două aspecte, poate fi elaborată o viziune a omului ca individualitate 
concretă, dar şi ca model de personalitate. Construcţia şi reconstrucția 
personalității se realizează, astfel, prin integrarea modelelor anterioare de 
personalitate, modele ce cuprind o sinteză a trecutului, dar şi afirmarea unor 
perspective încă neexperimentate. 

Un filosof — des citat la un moment dat — Antonio Gramsci, punând accentul 
pe contextura factorilor sociali prin care istoria modelează personalitatea, sublinia 
că trebuie să avem în vedere "personalitatea " care este proprie fiecărui moment 
social istoric. Gramsci lua în considerare una dintre formele globale de modelare a 
individului, observând că traiectoria istorică a acestuia, în urma căruia capătă 


însuşirea de personalitate, se săvârşeşte într-un câmp istoric neomogen. El formula 

explicativ si interogativ aceste idei: "Un determinat moment istoric social nu este 
niciodată omogen, dimpotrivă, este plin de contradicții. Acesta dobândeşte 
"personalitate", este un "moment" al dezvoltării, datorită faptului că o anumită 
activitate fundamentală a vieţii predomină aici asupra altora, reprezintă un vârf 
istoric. Ar trebui să ne reprezentăm momentul dat, care semnifică această activitate 
predominantă, acest "vârf" istoric, dar cum să judeci cine reprezintă celelalte 
activităţi, celelalte elemente? Nu sunt "reprezentative" si acestea? Şi nu este 
reprezentativ pentru respectivul "moment" şi ceea ce exprimă în cadrul acestuia 
elementele "reacționare" şi anacronice? Sau va trebui să se rețină ca reprezentativ 
pe cel care va exprima toate forţele şi elementele în contrast şi în luptă, adică pe cel 
care reprezintă contradicţiile totalitátii istorico-sociale" 9. 

Istoria nu poate fi privită ca un tot omogen; dar personalitatea trebuie 
considerată ca o bogăţie spirituală deosebită, rezultată din formarea în individ a 
unui sistem propriu de valori, la baza căruia stau valorile ce i se impun, provenind 
din memoria istoriei în care trăieşte, valori pe care individul le selectează şi le 
integrează. În cadrul sistemului personal astfel constituit, individul îşi decide în 
continuare acțiunea sa şi îşi obiectivează creația, ținând cont permanent de valorile 
sistemului social şi de cele ale modelului său de personalitate. Toată această 
îmbogăţire spirituală, proprie procesului de creştere a personalității, depinde de 
complexitatea relaţiilor sociale de care e generată şi la care participă. Cultura, ca 
element suprastructural, este generată în mod complex, în efortul spiritual al 
individului de a înţelege structura socială şi de a-şi defini atitudinea faţă de ea. Pe 
baza acestor idei, pornind de la principiul rolului fundamental al muncii, al acțiunii 
în făurirea tuturor formelor de viață socială şi culturală, sociologia şi praxiologia 


iau în considerare multiplicările continue în procesul activităţii, al relațiilor sociale 


!? A. Gramsci, Antologia degli scriptti, vol.1, Editura Rimiti, Roma, 1963, p. 156. 

ale individului. Îmbogăţirea relaţiilor ce se reflectă, după cum am mai arătat, în 
îmbogățirea personalității sale — şi subliniază emanciparea istorică ce decurge 
inerent din acest proces, ducând la universalitatea unor elemente ale culturii; 
consecința este planetizarea personalităţii, crearea unui model social planetar al 
acesteia, ca urmare a triumfului unei societăți echitabile. 

Întrucât vom reveni la idealul personalităţii complexe, realizabilă în mod 
specific si irepetabil în fiecare individ (prin individualitatea sa), ne oprim aici doar 
la observaţia că ideea despre legătura intimă, necesară, a omului în formare cu 
practica, marchează nu numai o condiție a reuşitei procesului cognitiv, a 
desfăşurării procesului creator, a controlării conştiente a istoriei, ci şi 
determinismul social complex ce mijloceşte formarea personalităţii; personalitatea 
acționează cu atât mai mult cu cât legătura şi integrarea practică a individului este 
mai puternică, acțiunea sa privind coordonatele triple ale cognitivului, 
conştientizării şi creației. Aceasta este justificarea apariţiei în interiorul sociologiei 
culturii şi antropologiei a unor idei potrivit cărora o educare conştientă a 
personalității, conformă cu sensul istoriei, pentru a se asigura emanciparea ei 
spirituală şi socială, nu poate fi realizată decât prin conştientizarea şi direcționarea 
relaţiilor practice ale omului. 

Rolul determinismului social în formarea personalității a fost exagerat de 
Marx, care înclină spre un fatalism neîntemeiat. În formarea personalităţii, ca şi în 
acumularea tezaurului cultural, un factor esențial, de obicei neglijat de către 
explicaţiile deterministe, este succesiunea generațiilor — succesiunea lor fiind una 
din formele specifice şi inerente ale totalizării în istorie. În cercetarea ulterioară a 
filosofiei istoriei, această problemă a fost considerată de materialistii istoriei 
secundară. Mai mult, au fost adesea criticate filosofii ale istoriei care acordau o 
importanță acestei chestiuni (Dilthey, Ortega y Gasset etc.). Termenul de generație 


cuprinzând conceptual notele esențiale comune personalităţilor dintr-o epocă dată, 

se poate afirma cá transmiterea tradițiilor, a valorilor culturale, asigurarea 
continuității istorice este opera simultan conştientă şi neconştientă a unor generații 
succesive. Chiar dacă istoria nu poate fi redusă la succesiunea generaţiilor, acestea 
fund mai mult suportul biopsihologic al acestora, nu trebuie pierdut din vedere că 
generația reprezintă factorul omogen şi diferențiat în acelaşi timp, cu valabilitate la 
scară socială, în care acționează tendinţele contradictorii, de origine socială, factor 
matriceal în care se formează şi se cristalizează personalitatea. 

În fiecare personalitate există o cristalizare a valorilor şi aspirațiilor 
fundamentale progresiste ale generației căreia îi aparține. O personalitate participă 
la istorie necondiționat, prin însăşi faptul că generația care îi aparţine se înscrie în 
ritmurile istorice, determină acumulările istorice cristalizate. Chiar dacă indivizi 
izolați nu conştientizează acest fapt, nu înseamnă că lucrurile nu se petrec astfel; 
întreaga structură şi suprastructură este generată de activitatea indivizilor concreti 
care îşi formează şi îşi manifestă în această activitate personalităţile lor, adică 
individualitatea valorică. Aceste personalităţi declanşează şi intretin, în confruntare 
cu ele însele şi cu lumea, dinamica sistemului social. 

Constientizarea procesualitátii istorice, înlăturarea formelor de înstrăinare, 
ține tocmai de această procesualitate. Activismul personalității este în mare măsură 
stimulat de această conştientizare, care, însă, nu poate deveni deplină, reală la scară 
socială, decât după depăşirea crizelor sociale acute sau în cazul României, a 
avatarurilor perioadei de tranziție. Ceea ce vrem să reținem aici este tocmai faptul 
că activitatea concretă a oamenilor, considerată ca bază a procesului istoric, 
serveşte, concomitent, la definirea societății ca produs de interacțiuni umane, 
fizice, economice şi spirituale. Deşi această activitate globală se realizează, în şi 
prin succesiunea de generaţii, iar în fiecare moment istoric, în cadrul luptei sau 
cooperării dintre grupurile sociale care constituie o generaţie, ar fi totuşi greşit să 


se înțeleagă că structurile sociale se reduc la formele concrete ale unei acțiuni liber 

infáptuite, conform vointei subiective a oamenilor. Pentru a sublinia complexitatea 
legilor istoriei si a indica temeiurile impletirii obiectivului si subiectivului in 
înfăptuirea vieţii sociale, punând in evidență mijlocirea pe care o exercită 
generațiile în această dialectică, trebuie să avem în vedere caracterul infinit, şi, în 
acelaşi timp, finit, al energiei, aplicat oamenilor. Această energie este limitată de 
condițiile sociale existente în care se află oamenii, de nivelul limitat al dezvoltării 
economice, de regimul social, de structura socială moştenită care este produsul 
generației anterioare. Prin faptul că fiecare generaţie nouă găseşte forțele de 
producţie dobândite de la generaţia anterioară, care îi servesc drept materie primă 
pentru o creație inedită, apare în istoria universală o inlántuire, o continuitate care 
creează acea structură axiologică dinamică în care se modelează noile personalităţi 
şi condiţii noi, deci, o ecuaţie complexă în care formarea omului depinde de factori 
culturali şi morali care, împreună cu forțele materiale, la rândul lor, devin forţe 
istorice ce propulsează dezvoltarea generaţiilor. 

Umanizarea istoriei omenirii, convergenta ei către un tip tot mai împlinit de 
om, este echivalentă cu crearea unor modele de personalități tot mai complexe şi 
mai stabile, acestor personalități fiindu-le proprie o conştiinţă istorică din ce în ce 
mai profundă şi o acţiune socială dirijată din ce în ce mai rațional. De fapt, acest 
proces obiectiv a condus, totuşi, în condiții inimaginabil de grele, la răsturnarea 


sistemelor totalitare. 


- Diversitatea culturală 

- Cultura, dreptul, valori juridice 

- Normele sociale 

-  Aculturaţie şi enculturafie 

- Aculturafia juridică. Forme şi efecte ale aculturafiei juridice 


TEME DE CONIROL 


1. Cultură şi valori 

2. Culturá si valori juridice 
3. Norme sociale 
4. Aculturatie si enculturatie. Aculturatia juridicá 


CAPITOLUL X 


METODE SI TEHNICI DE CERCETARE 


Sociologia este o stiintá care se foloseste de propriile metode de cercetare 
pentru a studia fenomenele si procesele realitátii sociale. Vom prezenta in rezumat 
principalele metode la care recurg specialiştii, cu precizarea cá acestea îşi găsesc 
aplicabilitatea în toate domeniile specializate ale sociologiei. În mod evident, 
anumite particularități sunt prezente în raport de realitatea care face obiectul 


studiului sociologic, împrejurare care este valabilă şi pentru sociologia dreptului. 

Observafia este considerată cea mai veche tehnică utilizată în ştiinţă, 
inclusiv în sociologie. Observatia poate fi definită ca „act de urmărire şi descriere 
sistematică a comportamentelor şi evenimentelor studiate ce au loc în mediul social 


natural” 1, 


După cum cercetătorul se integrează sau nu în grupul studiat, 
observația este participativă (sociologul se implică activ în viața cotidiană a 
membrilor grupului) sau nonparticipativá (rămâne în afara grupului si colectează 
datele care îl interesează). La rândul său, observația participativă poate fi sub 
acoperire (identitatea cercetătorului nu este cunoscută de grup) sau deschisă 
(membrii grupului îi cunosc identitatea)". 

Ancheta sociologică are o arie largă de aplicare, urmărind caracteristicile 
mediului social, condițiile de viață ale oamenilor, caracteristicile demografice, 
opiniile, atitudinile, aspiraţiile, trebuintele, comportamentele. Ancheta prezintă o 
serie de avantaje, care o recomandă drept una dintre cele mai frecvente tehnici 
sociologice. Scopurile sale sunt diverse — anchete preelectorale, comerciale etc. 

Ancheta apelează la chestionar, adică o suită de întrebări tipărite, care se 
adresează subiecților, sau la interviu. 

Chestionarul se poate trimite prin poştă ori poate fi prezentat subiectului 
direct de către anchetator. Sunt tot mai des folosite chestionarele expediate prin 
rețeaua Internet şi returnate în acelaşi mod. 

Interviul se poate realiza față în față sau prin telefon (în cazul din urmă se 
pierd însă o serie de aspecte pe care anchetatorul le sesizează doar într-o discuție 
directă cu interlocutorul). Interviul reprezintă o „tehnică de cooperare verbală între 


două persoane (anchetatorul şi anchetatul), pe baza căreia se pot obţine informații, 


date, mărturii, de la cel anchetat. Interviul sociologic surprinde un proces de 


! M. Agabrian, op. cit., p.55. 


!? Ibidem, p.55-56. 

comunicare prin care se obtin informatii cu privire la o serie de fapte, fenomene, 
evenimente"!'?, 

Practica dreptului utilizeazá o formá aparte de interviu, in activitatea de 
urmărire penală. Procedura desfăşurării acestuia şi caracterul sáu obligatoriu sunt 
reglementate de prevederile Codului de procedură penală. 

Analiza documentelor îşi găseşte rolul mai ales atunci când cercetătorul nu 
are acces direct la realitățile pe care le are în studiu. Va putea apela însă la 
informaţii care sunt sub alte forme: jurnale personale, arhive publice sau private, 
cărți, reviste, ziare, discursuri, corespondenţă. De reținut este faptul că uneori 
datele culese pentru analiză documentară pot fi alterate de subiectivismul autorului. 

Din perspectivă juridică prezintă interes analiza documentelor juridice care 
fac dovada unui anumit context istoric, a unei anumite realități. Un loc aparte 
ocupă analiza practicii judiciare la un moment dat sau a practicii unei instanţe 
(judecătorie, tribunal, curte de apel) în decursul timpului, cu referire la o problemă 


juridică determinată (rezilierea contractului, revendicarea imobilelor preluate 


abuziv de stat ş.a.). 


TEME DE CONTROL 
. Principalele metode de cercetare în sociologie 


. Observatia ca metodă de cercetare sociologică 


1 

2 

3. Ancheta sociologică. 
4. Interviul şi chestionarul 
5 


. Analiza documentelor 


15 M. Voinea, Sociologie generală şi juridică, Editura Sylvi, Bucureşti, 2000, p.56. 

